ועדת הפנים והגנת הסביבה, כנסת 24, פרוטוקול מספר 82, 2021-12-28 19:17

וליד טאהא: אנחנו מתחילים את הדיון שהוא דיון שלישי על הצעת חוק התכנון והבנייה (תיקון מס' 128 והוראת שעה), התשפ"ב-2021, מ/1457 - הכנה לקריאה שנייה ושלישית, הסתייגויות והצבעות.

וליד טאהא: בשתי מילים - חוק חריש.

וליד טאהא: לפני שאני אתן לתומר רוזנר, היועץ המשפטי של הוועדה, להציג את הדברים, הבטחתי לחבר הכנסת ינון אזולאי לדבר.

וליד טאהא: בקשה.

ינון אזולאי: רק באמת במשפט, על החוק הקודם שרציתי להגיד עליו משפט.

ינון אזולאי: היה ויכוח ביניכם אם זה לכולם או לא לכולם.

ינון אזולאי: אני רוצה רק להגיד לכם דבר אחד: זה שהשרה וגם אתה בדברים שלך בעצם רמזת שזה לא בדיוק לכולם.

ינון אזולאי: ההתיישבות הצעירה תישאר בחושך, אלמנתו של הרב רזיאל שבח תישאר בחושך עם ילדיה.

ינון אזולאי: זה לא לאותה התיישבות צעירה.

ינון אזולאי: יכול להיות שזה באמת עוזר ליישובים בנגב ובגליל.

וליד טאהא: איפה ראית שכתוב בחוק התיישבות צעירה?

ינון אזולאי: אני רק אומר לך דבר אחד: ההתיישבות הצעירה עדיין נשארת בחושך.

וליד טאהא: איפה ראית אבל בחוק שכתוב התישבות?

וליד טאהא: מי אמר שזה להתיישבות הצעירה?

ינון אזולאי: זה שעדיין שרת הפנים איילת שקד לא יודעת איך להדליק את האור בהתיישבות הצעירה ואיך להדליק את האור בביתה של האלמנה של הרב רזיאל שבח - זו בושה וחרפה, תעודת עניות לשרה ולממשלה.

וליד טאהא: תודה רבה לך.

וליד טאהא: אני עובר ישר ליועץ המשפטי, תומר רוזנר.

וליד טאהא: בבקשה, תומר.

תומר רוזנר: הצעת החוק שבפניכם לקריאה שנייה ושלישית כוללת שני נושאים שאינם קשורים זה לזה, ולכן אני מציע שנחלק את הדיון לשני הנושאים כפי שהניחה אותם בפנינו הממשלה.

תומר רוזנר: הנושא הראשון נוגע למילוי מקום של נציג רשות מקומית במועצה הארצית לתכנון ובנייה.

תומר רוזנר: הממשלה מציעה לאפשר לאותו ראש רשות מקומית שהוא חבר במועצה הארצית למנות כממלא מקומו לא רק אחד מסגניו כמו שהמצב היום, אלא לאפשר לו למנות גם כממלא מקום את מהנדס הרשות המקומית, שהוא הסמכות התכנונית הבכירה ביותר באותה רשות מקומית.

תומר רוזנר: הוא גם מינוי סטטוטורי שמתמנה לפי חוק, והממשלה מציעה למנות אותו.

תומר רוזנר: אני מציע שרעות תקריא את הסעיף ונראה אם יש הערות.

וליד טאהא: אני בכלל רוצה להקריא את כל החוק.

תומר רוזנר: לא, נקריא סעיף אחד, נסגור את הנושא הזה, ואז.

וליד טאהא: תקריאי את סעיף 1, רעות, ואחרי זה נעשה הקראה.

תומר רוזנר: כן, של כל סעיף 2.

רעות בינג: תיקון סעיף 2 1.

רעות בינג: בחוק התכנון והבנייה, התשכ"ה-1965 (להלן - החוק העיקרי), בסעיף 2(ג), אחרי "אחד מסגניו" יבוא "או מהנדס הרשות המקומית".

תומר רוזנר: יש הערות?

תומר רוזנר: אם לא, נתקדם.

ג'ידא רינאוי-זועבי: כן, אני רוצה להתייחס לזה.

ג'ידא רינאוי-זועבי: אלא אם כן, הסעיף הבא מתייחס גם לעוד נציגים?

תומר רוזנר: לא.

תומר רוזנר: זה סעיף שנוגע למועצה הארצית.

תומר רוזנר: הוא לא נוגע בכלל לנושא של הוועדות המיוחדות.

ג'ידא רינאוי-זועבי: אוקי, אז אני אחכה.

וליד טאהא: טוב, אז אני מעדיף בכל זאת, מי שיש לו הערה על הסעיף שעכשיו ציין תומר והקריאה רעות יכול לכתוב את ההערה שלו.

וליד טאהא: אנחנו רוצים להמשיך להקריא את כל הסעיפים.

אוסאמה סעדי: אז אולי שאלה, אם זה המקום, בכלל לעניין כל המושג הזה של הוועדה המיוחדת.

אוסאמה סעדי: עד היום אמרנו שיש ועדה מיוחדת אך ורק בעניין חריש.

אוסאמה סעדי: עכשיו אמרו לי שהממשלה הקימה ועדה מיוחדת חדשה.

תומר רוזנר: שתיים.

אוסאמה סעדי: שתיים.

אוסאמה סעדי: ועדה מיוחדת לגולן, בעקבות ישיבת הממשלה בגולן, ואז הוקמה ועדה מיוחדת מס' 2.

אוסאמה סעדי: הצו הזה, משום מה אדוני יושב הראש, כנראה הממשלה מקימה אותו ולא צריך לו אישור.

וליד טאהא: עשר שנים לא צריך.

אוסאמה סעדי: לא צריך אפילו ועדה.

אוסאמה סעדי: עשר שנים אי אפשר להוסיף שום נציג.

אוסאמה סעדי: אם אנחנו רוצים לתקן היום את החוק, אפשר בסעיף הזה?

תומר רוזנר: כן.

אוסאמה סעדי: אז אני רוצה להגיש.

וליד טאהא: על הסעיף הראשון.

תומר רוזנר: לא, לא.

תומר רוזנר: הוא מדבר על הוועדה מיוחדת.

רעות בינג: לא, הסעיף הבא.

רעות בינג: זה בסעיף 2.

ג'ידא רינאוי-זועבי: זה הסעיף השני.

ג'ידא רינאוי-זועבי: זה מה ששאלתי אותו.

ג'ידא רינאוי-זועבי: זה בסעיף השני.

וליד טאהא: טוב, אז אתה רוצה שנתקדם בסגנון הזה?

וליד טאהא: בסדר.

תומר רוזנר: כן.

תומר רוזנר: אז אין הערות לסעיף הזה, אני מבין.

תומר רוזנר: הסעיף השני, כפי שהצגנו בדיונים הקודמים, מעניינו הוראת שעה פרסונלית, לצערנו, שמתייחסת לוועדה המיוחדת בחריש.

תומר רוזנר: מכיוון שאין כרגע ועדות מיוחדות אחרות, מדובר בהצעת חוק פרסונלית ספציפית לוועדת חריש.

תומר רוזנר: הממשלה ביקשה לקבוע הוראת שעה שתאפשר לה להאריך בתקופה נוספת את הוועדה, בתקופה של שנתיים נוספות ותגביל את סמכויותיה בדרך שנקבעה בהצעת החוק.

תומר רוזנר: הצעת החוק שמונחת בפניכם כוללת מספר שינויים.

תומר רוזנר: אני מציע שקודם כל רעות תקריא את ההצעה ואז אני אסביר את השינויים שעשינו בהצעת החוק הממשלתית.

וליד טאהא: אוקי, אז זה בדיוק מה שהתכוונתי אליו.

רעות בינג: חוק התכנון והבנייה - הוראת שעה 2.

רעות בינג: בתקופה שמיום פרסומו של חוק זה עד תום עשרים ושישה חודשים מהמועד האמור, יקראו את החוק העיקרי כך:

רעות בינג: "(ג) רשאי שר הפנים, בדרך האמורה בסעיף 32, לחדש תוקפו של צו כאמור שפקע תוקפו בתום התקופה השנייה כאמור בסעיף קטן (ב), בתוך חודשיים ממועד פקיעתו, לתקופה נוספת שלישית שלא תעלה על שנתיים;"

וליד טאהא: זאת אומרת, אנחנו מדברים על תקופה אחרי העשר שנים, נכון?

אוסאמה סעדי: לא, זה לתקופה השלישית.

אוסאמה סעדי: אם אני טוען נושא חדש, מתי הזמן, אדוני יושב הראש והיועץ המשפטי?

תומר רוזנר: מתי שאדוני רוצה.

אוסאמה סעדי: לא, ברגע שאני מנמק או שעכשיו?

תומר רוזנר: מתי שאדוני רוצה.

אוסאמה סעדי: אז אני טוען כאן נושא חדש על ג'.

תומר רוזנר: אוקי.

וליד טאהא: מה חדש?

וליד טאהא: תגיד למה חדש.

אוסאמה סעדי: אני אנמק כשאני אגיע.

אוסאמה סעדי: אתה רוצה עכשיו?

וליד טאהא: אוקי.

וליד טאהא: זאת אומרת, אתה רוצה לטעון בינתיים ולנמק אחר כך.

וליד טאהא: בסדר.

וליד טאהא: כן, רעות.

רעות בינג: בסעיף 34 -

רעות בינג: (ב) אחרי סעיף קטן (ג) יבוא -

אוסאמה סעדי: גם כאן אני נושא חדש.

וליד טאהא: בסדר, תרשום לך.

קטן יבוא: "(ג) (1) על אף האמור בסעיף קטן (א), בתקופה הנוספת השלישית כמשמעותה בסעיף 33, הוועדה המיוחדת לא תדון בתכנית שבסמכותה ולא תאשר תכנית כאמור אלא אם כן היא תכנית החלה בתחום תכנית אחרת שאושרה על ידיה עד תום התקופה הנוספת השנייה.

קטן יבוא: זהו.

קטן יבוא: עד כאן הנוסח.

תומר רוזנר: אני אסביר את השינויים שעשינו מהצעת החוק הממשלתית.

תומר רוזנר: הצעת החוק הממשלתית דיברה על הארכת תוקף תקופת כהונתה של ועדה מיוחדת חריש.

תומר רוזנר: מכיוון שהוועדה הזאת פקעה בסוף נובמבר, אין אפשרות להאריך את המינוי אלא צריך לחדש אותו.

תומר רוזנר: לכן ניסחנו את הסעיף של חידוש המינוי.

תומר רוזנר: כדי להמחיש את החריגות והדחיפות בנושא הזה, שמדובר במעשה שחורג מהנהוג בדרך כלל, תחמנו את התקופה שבה אפשר לעשות את פעולת החידוש הזאת לתקופה של חודשיים ממועד פקיעת הצו הקיים.

תומר רוזנר: בהתאם, שינינו את תקופת תוקפה של הוראת השעה כולה ל-26 חודשים, שזו תקופת השנתיים פלוס אותם חודשיים.

תומר רוזנר: השינוי הנוסף הוא לאור העובדה המצערת, בלשון המעטה, שלמרות שבתקופה הנוספת השנייה שנקבעה בחקיקת הכנסת, חובה למנות בה שני משקיפים מרשויות סמוכות וחבר מרשות גובלת, למרבה הצער הפעולה לא בוצעה.

תומר רוזנר: לכן, נקבעה הוראה מפורשת שמתנה את תוקף פעולותיה של הוועדה בתקופה השלישית בכך שאותם מינויים יבוצעו.

תומר רוזנר: זה השינוי השני שמופיע בסעיף קטן (ד) המוצע.

תומר רוזנר: השינוי השלישי הוא לגבי הגבלת הסמכויות של הוועדה המיוחדת בתקופה השלישית.

תומר רוזנר: מכיוון שמוצע להגביל את הסמכויות, הממשלה בהצעתה הציעה שתי חלופות לסמכויות שיהיו לוועדה.

תומר רוזנר: מבדיקה שנערכה התברר שהקבוצה הראשונה שלגביה הציעה הממשלה להשאיר סמכות לוועדה המיוחדת היא קבוצה ריקה.

תומר רוזנר: אין תוכניות שעונות על התנאים האלה ולכן היא הושמטה.

תומר רוזנר: לכן, אלה השינויים שאנחנו הצענו.

תומר רוזנר: אני חייב לומר שאנחנו מרגישים מאוד לא נוח עם הצעת החוק הזאת, שמתייחסת לוועדה מיוחדת ספציפית ותופרת לגביה תפירה מאוד ספציפית וייחודית.

תומר רוזנר: זה מעשה שיש בו בעייתיות משפטית, אם כי אין מניעה משפטית לבצע את התיקון כמובן.

תומר רוזנר: אבל צריך לקחת בחשבון שמדובר בתיקון שאפשר לקרוא לו פרסונלי, במובן הזה שהוא מתייחס לוועדה מיוחדת מסוימת מאוד שכולם מכירים ויודעים, ולכן גם ההוראות הספציפיות שמופיעות בהצעת החוק מתייחסות לאותה ועדה ולדרך שבה היא פעלה, בצורה לא תקינה עד עכשיו, ומנסה לתקן את אותם ליקויים שנפלו בעבודתה.

וליד טאהא: תודה רבה, תומר, היועץ המשפטי של הוועדה.

וליד טאהא: תומר הזכיר את הנקודה של מינוי נציג ומשקיפים, ועוד דברים.

וליד טאהא: אני רוצה שאילן טייכמן יגיד לנו בתמצית ובקיצור מה ההערות ששמעת, מה הדברים שהיית צריך לתקן, מה תיקנת ומה הדברים החדשים בפיך בעניין הזה.

אוסאמה סעדי: מה, אתה מתכוון להצעת החוק?

וליד טאהא: כן, הכל קשור להצעת החוק.

אילן טייכמן: שוב, אני רוצה רגע להבין את השאלה.

אילן טייכמן: הכוונה מה בעקבות הדיון הראשון של הוועדה?

וליד טאהא: הצעדים בתחום האחריות שהוועדה הייתה צריכה לעשות ולא עשתה, וכתוצאה מהדיונים כאן ומההערות נעשו.

וליד טאהא: אתה רוצה להגיד משהו או שנמשיך?

אילן טייכמן: כן, אני אומר.

אילן טייכמן: בעקבות הדיון הראשון שהיה כאן בוועדה, בעצם נעשה כאן תהליך של הכנסת כל התוכניות של חריש לתוך מערך, הכנסת כל ממסמכי התוכנית שאושרו בחריש לתכנון זמין, שזה מערך המידע של מינהל התכנון.

אילן טייכמן: אני אומר כאן בהקשר הזה שכל התוכניות שקודמו בחריש היו או באתר של הוועדה המיוחדת או באתר של תכנון זמין של מינהל התכנון.

אילן טייכמן: הבאנו את זה למצב שכל התוכניות נמצאות באופן מלא גם בתכנון זמין.

אילן טייכמן: הן היו בחלקן ועכשיו הן באופן מלא.

אילן טייכמן: זה לגבי הנושא הזה.

אילן טייכמן: עלתה סוגיה לגבי הנושא של תעסוקה בחריש.

אילן טייכמן: נבדק ודיווחתי על זה בדיון השני: 471 אלף מטר תעסוקה בחריש.

וליד טאהא: במקום מיליון.

אילן טייכמן: לא מיליון, פחות מחצי מיליון, 471 אלף .

וליד טאהא: כן, אמרתי במקום, כי היה רשום באתר הוועדה מיליון.

אילן טייכמן: אז זו טעות.

וליד טאהא: אתה אומר שבדקת ומצאת שזה 475 אלף.

אילן טייכמן: 471, בדוק תוכנית אחר תוכנית.

אילן טייכמן: אני בדקתי את זה אישית.

אילן טייכמן: זה המספר, אלה הנתונים.

אילן טייכמן: עלתה סוגיה של רכבת.

אילן טייכמן: קשרו את הוועדה המיוחדת לתכנון המסילה המזרחית שעוברת, ועל פי אחת החלופות משפיעה על מייסר וכפר קרע.

אילן טייכמן: הבהרתי בדיון השני שהוועדה המיוחדת לא עוסקת בנושא של תכנון הרכבת, לא מקדמת אותו ולא מעורבת בו.

אילן טייכמן: מי שבעצם מקדם ומעורב זו המועצה הארצית והות"ל.

אילן טייכמן: זה לא מתנהל תחת סמכויות הוועדה המיוחדת.

אילן טייכמן: היה חשוב להבהיר את זה.

אילן טייכמן: אין פה שום קשר.

אוסאמה סעדי: מה העמדה שלכם?

אילן טייכמן: זה לא הדיון כאן עכשיו על הרכבת.

אילן טייכמן: אפשר לדבר על הנושא הזה שעה.

וליד טאהא: לא, הוא אומר שהוועדה שלשמה אנחנו מתכנסים - אין לה סמכות לדון בעניין הרכבת.

וליד טאהא: זה מה שהוא אומר.

אוסאמה סעדי: לא, אבל אתה יודע שתקעו את הפרויקט הזה בכפר קרע.

וליד טאהא: כן, אבל זה לא קשור לדיון בוועדה.

וליד טאהא: זה דיון ראוי אבל לא קשור לדיון בוועדה.

אוסאמה סעדי: אם זה לא קשור, מה הוא מעלה אותו?

וליד טאהא: לא, סליחה.

וליד טאהא: הוא העלה אותו כי זה עלה מאנשים שהשתתפו בדיון, לכאורה כמשהו שקשור לוועדה ולהארכת התוקף.

וליד טאהא: לכן טוב שהוא עונה.

אילן טייכמן: זו ההתייחסות.

אילן טייכמן: שוב אני אומר: אין קשר לוועדה.

אילן טייכמן: אני מתייחס לדברים שעלו בדיונים קודמים, לגבי ברטעה וההשפעה והפגיעה בפיתוח של ברטעה.

אילן טייכמן: הבהרתי שוב ואני חוזר על מה שנאמר בדיון הקודם: הוועדה המיוחדת חריש לא פוגעת בתחומי ההרחבה של ברטעה.

אילן טייכמן: אין שום זיקה ואין שום הפרעה לתוכניות של ברטעה.

אילן טייכמן: יתר על כן: מכיוון שבמסגרת הצעת החוק שמונחת כאן על שולחן הוועדה, סמכויות הוועדה המיוחדת מוגבלות רק לתוכניות מאושרות, אותו שטח של ועדה מיוחדת שהוא קרוב לברטעה, ולא פוגע בברטעה גם הוא, נעדר בעצם מסמכויות הוועדה.

אילן טייכמן: בדקתי גם את העניין הזה: המרחק בין הבתים הקיצוניים של ברטעה לקצה הקרוב של סמכויות הוועדה המיוחדת בשנתיים הקרובות הוא בדיוק 1,500 מטר בקו אווירי.

אילן טייכמן: כך שגם פה בוודאי שאין שום השפעה של ועדה מיוחדת על ברטעה.

זאב בנימין בגין: בכל זאת, היה איזה - - -

אילן טייכמן: נכון.

אילן טייכמן: אז זו התשובה של המחלוקת.

אילן טייכמן: אין פגיעה בברטעה חד משמעית.

זאב בנימין בגין: לא.

זאב בנימין בגין: ההצעה שלו, כך הבנתי, הייתה לצרף שטח ב', ג' - - -

אילן טייכמן: זאת סוגיה לא קשורה לחלוטין לוועדה המיוחדת.

וליד טאהא: זה ראש המועצה, אני לא יודע אם הוא נמצא.

אילן טייכמן: היא קשורה לגבולות מוניציפליים ולא לוועדה המיוחדת.

וליד טאהא: אני לא יודע אם ראש המועצה איתנו בזום אבל הוא השתתף בדיונים שקדמו.

וליד טאהא: בוא נגיד, אל מול הנדיבות שבתכנון של חריש הוא היה מצפה גם לאישור תוכניות שעושות טוב ליישוב שלו.

וליד טאהא: זה נושא אחר.

וליד טאהא: הוא גם אחר אבל הוא גם קשור מבחינתו.

וליד טאהא: אתה היית אצלו, ישבת אצלו.

אילן טייכמן: אני ישבתי אצלו, הייתה ישיבה טובה עם הבנות.

אילן טייכמן: אני חייב גם לציין כאן בוועדה שמשרד הבינוי והשיכון לא מתכנן רק בחריש.

אילן טייכמן: הוא מתכנן גם בברטעה.

אילן טייכמן: יש תוכניות שמשרד השיכון מקדם בברטעה.

אילן טייכמן: אנחנו נמשיך לעשות עבור כל היישובים.

וליד טאהא: כן, אבל אלה תוכניות שהוא יציע לתיקון, כי אתה לא מתכנן אותן.

וליד טאהא: הוא מציע אותן לתיקון.

וליד טאהא: צריך באמת לשתף פעולה כדי גם לתקן אצלו עוולות בעניין הזה.

אילן טייכמן: בוודאי.

אילן טייכמן: מה שנוכל לעשות כדי לעזור לברטעה - אנחנו כמובן נעשה.

וליד טאהא: אני רוצה לשאול שאלה שאני לא יודע מי צריך לענות עליה.

וליד טאהא: מי נציג משרד הפנים כאן?

בנימין ארביב: מינהל התכנון פה.

וליד טאהא: אתם נציגים של משרד הפנים?

וליד טאהא: אז אתם תענו על השאלה לגבי מינוי הנציג, מינוי המשקיפים?

וליד טאהא: מי יענה על השאלה?

בנימין ארביב: למה לא מונו?

וליד טאהא: לא, למה לא מונו - זה כבר חלב שנשפך.

וליד טאהא: עכשיו אנחנו נדבר על חלב שיישאר.

ינון אזולאי: אדוני יושב הראש, אתה מדבר על נציגים בוועדה הארצית?

ינון אזולאי: להוסיף שם?

וליד טאהא: לא.

וליד טאהא: זה בוועדת התכנון בחריש, בעלת סמכויות מחוזיות.

וליד טאהא: הנציג שאתה מדבר עליו זה משהו אחר.

וליד טאהא: אנחנו מדברים על נציג של היישובים הסמוכים ושני משקיפים של היישובים הסמוכים.

וליד טאהא: תומר, אני לא יודע איפה נכתב על יישובים שכנים.

תומר רוזנר: זה בחוק הקיים, מה שהם היו צריכים למנות.

תומר רוזנר: כתוב שני נציגים.

וליד טאהא: אני לא רוצה שהנוסח של החוק הקיים יסכל את האפשרות שהם יביאו את האדם המקצועי.

תומר רוזנר: כרגע נוסח החוק הוא שצריכים למנות נציג, שלא מוגדר מיהו, של רשות מקומית גובלת.

וליד טאהא: גובלת?

וליד טאהא: מה זה אומר גובלת?

אוסאמה סעדי: זה מועצה אזורית מנשה.

אוסאמה סעדי: זו ההסתייגות שלנו.

וליד טאהא: לא, הנציג בראש שלו.

וליד טאהא: אלא אם כן יש עוד נציג למועצה.

וליד טאהא: יש משקיף, אני הבנתי, למועצה.

וליד טאהא: נכון?

אוסאמה סעדי: זה שני משקיפים לרשויות סמוכות, לא גובלות.

וליד טאהא: אז מי יכול להסביר את הנקודה הזו?

וליד טאהא: זה מהצד של הממשלה.

אוסאמה סעדי: לא, אז אני אומר לך.

אוסאמה סעדי: מדובר במה שאמר היועץ המשפטי: נציג - חבר, יעני חבר מלא עם זכות הצבעה של רשות גובלת.

אוסאמה סעדי: רשות גובלת - יש רק רשות אחת, שזו מועצה אזורית מנשה.

אוסאמה סעדי: בנוסף שני משקיפים של רשויות סמוכיות.

אוסאמה סעדי: אלה יכולות להיות ערערה או יישובים סמוכים.

אוסאמה סעדי: אבל זה בלי זכות הצבעה.

אוסאמה סעדי: אני הגשתי הסתייגות - אחת מההסתייגויות שלנו, שיהיו שלושה חברים ולא משקיפים, מרשויות סמוכות ומרשות גובלת.

וליד טאהא: וזה מה שצריך.

אוסאמה סעדי: כן.

וליד טאהא: אתם תבדקו.

אילן טייכמן: לנו יש שלוש הערות.

אילן טייכמן: את זה אנחנו נבדוק, כמובן.

וליד טאהא: ניתן לחבר הכנסת ינון לדבר.

ינון אזולאי: קודם כל, על סעיף 1 - זה לא מופיע בהסתייגויות: על זה דיברתי ואמרת לי שזה משהו אחר.

ינון אזולאי: אני דיברתי על המועצה לתכנון.

ינון אזולאי: תומר, השאלה אם שם אפשר להוסיף כי יש עוול היסטורי שנציג התאחדות הקבלנים, שבעצם מייצג את כולם, לא נמצא חבר בוועדה.

וליד טאהא: יש לנו פה פנייה שלהם, שהם מבקשים נציג במועצה.

וליד טאהא: בזה מדובר על המועצה הארצית.

ינון אזולאי: השאלה אם בסעיף 1 אתה יכול להוסיף את זה.

תומר רוזנר: הסעיף המוצע מתייחס להרכב הקיים של המועצה וקובע ממלא מקום מסוים.

תומר רוזנר: הוא לא משנה את ההרכב.

תומר רוזנר: הוא לא פותח את ההרכב, כי פתיחת ההרכב להוספת נציגים נוספים, מעבר לבעייתיות הספציפית במקרה של הבקשה הזו, מערערת את האיזונים השונים שיש בתוך ההרכב של המועצה הארצית.

תומר רוזנר: זה לא במסגרת הצעת החוק הזאת.

וליד טאהא: אתה יכול למנות את הנציגים של המועצה הארצית?

תומר רוזנר: יש שלושים ומשהו, קשה לי לזכור את כולם.

תומר רוזנר: במועצה הארצית יש שלושים וכמה נציגים.

תומר רוזנר: יש 11 נציגי ממשלה, נציגים של גופים ציבוריים שונים, ועשרה נציגים של רשויות מקומיות.

ינון אזולאי: אגב, לנציגות התאחדות הקבלנים לא מגיע להיות שם גם?

תומר רוזנר: אני לא נכנס לשאלה אם מגיע או לא מגיע.

תומר רוזנר: אני אומר: אנחנו לא פותחים כרגע את ההרכב של המועצה הארצית, מכיוון שאנחנו מדברים על הרכב קיים.

תומר רוזנר: כדי לפתוח את ההרכב צריך לדון בהרכב.

תומר רוזנר: אני חושב שהוועדה קיבלה במשך השנים האחרונות עשרות בקשות לשינוי בהרכב של המועצה הארצית.

תומר רוזנר: זה נושא מאוד כבד.

תומר רוזנר: אני ממליץ, אם רוצים לשנות את ההרכב של המועצה הארצית, להגיש הצעת חוק שתגיד את מה שרוצים להגיד.

תומר רוזנר: מעבר לבעיה הספציפית שאנחנו רואים בנושא של התאחדות הקבלנים.

וליד טאהא: להגיש הצעת חוק לשינוי ההרכב של המועצה הארצית?

תומר רוזנר: אם מישהו רוצה לשנות אותו.

וליד טאהא: אני יודע שיש שם נציגים שכמעט ולא משתתפים בדיונים ולא מגיעים אליהם.

ינון אזולאי: אתה יודע, בכלל צריך לעשות סדר בכל המועצות האלה.

וליד טאהא: אז לדבר על הפרת איזונים - זה לא ממש מדויק, כי אין איזונים.

וליד טאהא: אם יש לך שם כמה נציגים שלא מגיעים בכלל, אז איפה האיזון?

תומר רוזנר: שוב, אני לא מכיר את הנעשה בפועל.

תומר רוזנר: אני יכול להגיד לך מה החוק אומר, ומה האיזונים שהוא רצה לעשות.

תומר רוזנר: בהחלט יש מקום.

תומר רוזנר: הנושא הזה הוא לא נושא שהוא פרה קדושה, כמובן.

תומר רוזנר: אפשר לדון בהרכב של המועצה הארצית.

תומר רוזנר: יש שם נציגים שהם, בלשון המעטה מעוררים תמיהה שהם קיימים שם.

תומר רוזנר: יש שם אפילו נציג הדור הצעיר, למשל.

וליד טאהא: יש נציגים תמוהים כאלה, כן.

תומר רוזנר: בהחלט יש מקום לדון, אבל אני חושב שלפתוח את ההרכב עכשיו, זה יפתח דיון אחר.

תומר רוזנר: מעבר לעניין העקרוני הזה שיש פה בנושא של ההרכב, שהוא פחות רלוונטי להצעת החוק הזו, כי כפי שאמרתי הסעיף שמוצע לא מתייחס להרכב אלא למילוי מקום של אחד הנציגים.

וליד טאהא: באותו נושא, ינון, אני רוצה לעבור בזום לנילי ברוש מהתאחדות הקבלנים ולשמוע את דעתה בעניין הזה.

וליד טאהא: נילי, שומעת אותנו?

נילי ברוש: תודה רבה וסליחה שאני לוקחת אתכם אחורה.

נילי ברוש: על משבר הדיור דובר הרבה ועוד מדובר.

נילי ברוש: אנחנו קושרים בין זה לבין העדרותו של נציג מטעם התאחדות הקבלנים בוני הארץ בוועדות התכנון.

נילי ברוש: אנחנו כן מבקשים שהכנסת תיתן את דעתה על הדבר הזה.

נילי ברוש: זה לא בהכרח טעון תיקון של חקיקה פרטית.

נילי ברוש: זה יכול בהחלט להיות בידי הוועדה להחליט, ולהכניס דווקא לתיקון הזה.

נילי ברוש: זה אפשרי, וזה בידיים של הוועדה הזאת וזה רלוונטי לוועדה.

וליד טאהא: יש מולך דף שאת יכולה להקריא לנו את הנציגים של המועצה הארצית?

תומר רוזנר: אנחנו יכולים להקריא אם אתה רוצה.

תומר רוזנר: יש לנו את זה.

וליד טאהא: אם זה מולך אז כן.

וליד טאהא: אם לא אז תמשיכי.

נילי ברוש: יש של עיריות, מועצות מקומיות, ארגוני נשים, נציגי הטכניון.

נילי ברוש: סליחה, אני אלך לחוק.

אוסאמה סעדי: אני יכול להקריא את זה, אדוני יושב הראש.

אוסאמה סעדי: ההרכב: שר הפנים או נציגו, 11 חברי ממשלה או נציגיהם, השר להגנת הסביבה.

וליד טאהא: ככה כתוב בכללים?

וליד טאהא: מבלי לפרט מי הם?

תומר רוזנר: אכן כן.

אוסאמה סעדי: לא, יש שמות.

וליד טאהא: אה, יש שמות.

וליד טאהא: יש פירוט.

וליד טאהא: זה לא שאפשר לשלוח 11 נציגים ממשרד החוץ.

אוסאמה סעדי: לא.

אוסאמה סעדי: שר הפנים - הנציג שלו זה שלמה הייזלר שהוא היו"ר.

אוסאמה סעדי: דלית זילבר - ממלאת מקום; שר האוצר - מתן יגל; שר האוצר - דניאל מלצר.

אוסאמה סעדי: יש שמות.

וליד טאהא: אוקי.

וליד טאהא: תמשיך.

אוסאמה סעדי: אז אמרנו - השר להגנת הסביבה, שר האנרגיה, שר הביטחון.

וליד טאהא: אוקי, 11 משרדים.

וליד טאהא: תמשיך.

אוסאמה סעדי: אז זה המשרדים.

אוסאמה סעדי: מנהל מינהל התכנון.

וליד טאהא: אוקי.

וליד טאהא: זה עדיין משרד הפנים.

אוסאמה סעדי: בעל הכשרה מקצועית בענייני שיכון ובנייה.

תומר רוזנר: זה באופן מסורתי נציג משרד השיכון.

וליד טאהא: מה זה אומר בעל הכשרה מקצועית?

וליד טאהא: עשה קורס בתכנון ובנייה?

וליד טאהא: במה?

אוסאמה סעדי: יש את ורד סולומון, יש אילן טייכמן.

וליד טאהא: לא, אל תיכנס לשמות.

וליד טאהא: שאלתי על העיקרון.

אוסאמה סעדי: מנהל הרשות לשמירת הטבע והגנים הלאומיים, הרט"ג, ראשי העיריות ירושלים, תל אביב וחיפה, ראשי שתי עיריות אחרות, וראשי שלוש מועצות ושתי מועצות אזוריות - יש באר שבע, יש את שועאע מסארווה למשל, את אחמד דבאח, ג'בר חמוד, אדגאר דכואר.

אוסאמה סעדי: מהנדסים ואדריכלים, נציגת ארגוני הנשים, נציג הטכניון, נציג המוסדות המיישבים, בעל הכשרה מקצועית בסוציולוגיה - אני לא יודע מה זה קשור, אררגון הגג של הגופים הציבוריים שעניינם שמירת איכות הסביבה, נציג הדור הצעיר.

נילי ברוש: כבוד יושב הראש, אני חושבת שעכשיו יותר ברור שאנחנו ממש נעדרים מהרשימה הזאת, ואנחנו חייבים כגורם המבצע היחיד שיכול להיות פה - הגורם היחיד שעולה על השטח עם השופלים, להיות בוועדה הזאת.

נילי ברוש: אנחנו בין הגורמים שעוסקים בבניית דיור ותשתיות.

נילי ברוש: אני חושבת שעכשיו ברור לחברי הוועדה שאולי לא צריך להמתין לחקיקת חוק פרטית או ממשלתית שתבוא, אלא דווקא עכשיו לתקן את העיוות הזה.

וליד טאהא: אוקי, תודה רבה נילי ברוש מהתאחדות הקבלנים.

אוסאמה סעדי: אם יש נציגים של הסוציולוגיה ושל הדור הצעיר ושל זה - - -

וליד טאהא: לא, אם אנחנו מדברים על מועצה ארצית לתכנון, אז אלה גם עוסקים בבנייה.

וליד טאהא: זה יותר הגיוני שיהיה להם נציג.

ינון אזולאי: נכון.

ינון אזולאי: אגב, יש התנגדות למשרד הפנים?

ינון אזולאי: אולי אין התנגדות.

וליד טאהא: מה העמדה של משרד הפנים לגבי הוספת נציג שלהם?

וליד טאהא: מי צריך להגיד את דעתו?

וליד טאהא: משרד השיכון או משרד הפנים?

תומר רוזנר: פנים.

בנימין ארביב: לא, זה חוק התכנון והבנייה.

בנימין ארביב: אני אתייחס.

בנימין ארביב: קודם כל, אנחנו לא חולקים על החשיבות של הנציגים האלה.

בנימין ארביב: אנחנו רואים ערך לשמוע את עמדתם, והם נשמעים בכל מוסדות התכנון והם יכולים להישמע גם במועצה הארצית במסגרת הדיון הפתוח.

בנימין ארביב: הם נשמעים בנושאים, כמובן כמו תיקוני חקיקה.

וליד טאהא: לא, אני ראיתי כמה נציגים - בערך כמו שאני אהיה חבר באותה מועצה.

וליד טאהא: למה להתאחדות הקבלנים אין נציג באמת?

וליד טאהא: אני שואל עקרונית.

וליד טאהא: אין עמדה עקרונית בעד או נגד, נכון?

בנימין ארביב: אני אגיד את הדברים בכנות.

בנימין ארביב: שוב, הגוף הזה הוא גוף חשוב ואנחנו רואים יתרון לשמוע אותו.

בנימין ארביב: אבל כפי שאמר היועץ המשפטי של הוועדה - ההרכבים של מוסדות התכנון, מעבר לאיזון הפנימי שנקבע בחוק שהוא נושא שצריך לדבר עליו, את ההרכב של המועצה הארצית באמת מקובל לחלק שליש-שליש-שליש: שליש שלטון מרכזי - חבר ממשלה, שליש שלטון מקומי ושליש גופים אחרים.

בנימין ארביב: אנחנו חוששים שזה יפר את האיזון.

וליד טאהא: על מי הם נמנים?

וליד טאהא: על גופים אחרים?

בנימין ארביב: כן.

בנימין ארביב: זה אני לא חושב שמוטל בספק.

וליד טאהא: ממי אנחנו יכולים לבקש היסטוריה של השתתפות?

וליד טאהא: כדי לדעת את מי למשל אנחנו יכולים לגרוע מהרשימה לטובת הנציג שלהם.

בנימין ארביב: אם אדוני רוצה, הנתונים האלה נמצאים בידי מזכירות המועצה הארצית.

וליד טאהא: אפשר שמישהו ישלח לנו?

בנימין ארביב: לא, לא כרגע.

וליד טאהא: למה לא?

וליד טאהא: אנחנו באון-ליין היום.

וליד טאהא: הכל באון-ליין.

תומר רוזנר: אדוני, אני רק אומר:

תומר רוזנר: כל שינוי בהרכב מחייב להזמין לדיון כזה את כל מי שביקש בשנים האחרונות להצטרף למועצה הארצית.

ינון אזולאי: תומר, אל תקשה.

וליד טאהא: היו כאלה?

תומר רוזנר: בוודאי.

תומר רוזנר: יש לנו עשרות פניות.

שרון רופא אופיר: לא, יש המון פניות, אדוני יושב הראש.

שרון רופא אופיר: אם התאחדות הקבלנים, אז למה לא גורם אחר?

וליד טאהא: אם היית מהקואליציה, ינון, הייתי אומר לך להכין הצעת חוק ואנחנו נראה.

וליד טאהא: אז אולי שרון תכין.

ינון אזולאי: לא, אולי זה יהיה שיתוף הפעולה בין הקואליציה לאופוזיציה.

שרון רופא אופיר: אולי זאת פריצת הדרך.

אוסאמה סעדי: העבירו לי כבר כמה הצעות חוק מהקואליציה.

שרון רופא אופיר: אדוני יושב הראש, אני בהחלט חושבת שזה נושא שאפשר לדון בו ולקיים עליו דיון, אבל אם אני לא טועה לא לשם כך התכנסנו הערב.

וליד טאהא: לא, לא, אבל זה סעיף שנמצא בחוק.

וליד טאהא: על כן, לגיטימי שמדברים עליו.

שרון רופא אופיר: לא, אני מבינה, בהחלט, ואנחנו תמיד יוצאים מאותם נושאים לעוד ועוד נושאים שאנחנו רוצים לקיים עליהם דיונים.

שרון רופא אופיר: הוועדה פה לא נחה לרגע.

שרון רופא אופיר: אבל זה לא נראה לי נושא שאפשר להחליט עליו ככה.

וליד טאהא: שרון, קחי את הנושא הזה את עם ינון ואוסאמה, מי שירצה.

וליד טאהא: נעשה על זה דיון באמת כאן בוועדה.

וליד טאהא: נבוא עם רשימת נציגים, היסטוריה של השתתפויות - מי באמת משתתף ואת מי אף פעם לא עניין להשתתף, ולמה הוא בכלל צריך להיות שם.

אוסאמה סעדי: לא, מי ראוי להיות שם.

וליד טאהא: מי קבע שפלוני ולא אלמוני נמצא ברשימה?

וליד טאהא: נעשה את זה בהמשך.

וליד טאהא: אנחנו נטפל בסוגיה הזו בהמשך.

וליד טאהא: נילי, את רוצה להגיד הערה?

נילי ברוש: לא, די ייתרת אותה, אבל תודה רבה לך על ההבנה למצב המעוות הזה.

וליד טאהא: תודה.

וליד טאהא: גם לאה הגיעה, אז אנחנו נעשה דיון על הרכב המועצה הארצית לתכנון.

וליד טאהא: נעבור על כל הנציגים, נראה מידת השתתפות, העדרויות, ונבחן בקשה של התאחדות הקבלנים להצטרף למועדון.

תומר רוזנר: ואת כל הבקשות האחרות.

וליד טאהא: הן יהיו.

וליד טאהא: מולי יש רק אחת, תומר.

וליד טאהא: אל תסבך אותי עם אף אחד.

תומר רוזנר: אבל אני אומר לך, וגם משרד הפנים יכולים להגיד לך.

תומר רוזנר: יש שורה ארוכה של בקשות.

וליד טאהא: אוקי.

וליד טאהא: אז מי שיבקש.

שרון רופא אופיר: אפשר לעשות דיון עומק, ללא קשר להתאחדות הקבלנים.

שרון רופא אופיר: לעשות דיון עומק בנושא הזה של חברי הוועדה, ובכלל למה הוועדה מובילה.

שרון רופא אופיר: אפשר לקיים על זה דיון עומק.

וליד טאהא: כדי שנתק

וליד טאהא: דם עם ההצעה שמולנו אני רוצה לחזור.

וליד טאהא: הנקודה הזאת הובהרה.

ינון אזולאי: אני רק רוצה להשלים, לגבי סעיף 2.

וליד טאהא: אבל אתה מסופק לגבי סעיף 1, נכון?

ינון אזולאי: כן, בסדר גמור.

ינון אזולאי: אין בעיה.

ינון אזולאי: לגבי סעיף 2 יש שמונה הסתייגויות.

ינון אזולאי: אני אפילו לא אנמק, אני רק מציג אותן כאופוזיציה.

ינון אזולאי: אני אבקש שאחר כך תצביעו עליהן, גם כשאני לא נוכח.

ינון אזולאי: תודה רבה.

וליד טאהא: על לא דבר.

וליד טאהא: תודה.

וליד טאהא: חברת הכנסת ג'ידא רינאוי זועבי.

ג'ידא רינאוי-זועבי: תודה.

ג'ידא רינאוי-זועבי: אני כן רוצה להתייחס לסעיף השני של הרכב ועדות התכנון המיוחדות.

ג'ידא רינאוי-זועבי: החוק הזה אמנם נקרא חוק חריש, אבל הוא חוק שבעצם עוסק - - -

וליד טאהא: הוא בכלל לא נקרא חוק חריש.

ג'ידא רינאוי-זועבי: כן, בסלנג היום-יומי.

וליד טאהא: זה הקטע, שהוא לא נקרא חוק חריש.

ג'ידא רינאוי-זועבי: זה העניין, כן.

ג'ידא רינאוי-זועבי: באמת הסעיף השני שלו, שמנסה להסדיר את הנושא של ועדות תכנון מיוחדות שאמורות להיות מכונסות להקמת יישובים או ערים חדשות.

ג'ידא רינאוי-זועבי: אני רוצה לפתוח סוגריים ולהגיד שהיום ב-2022 הנושא של סביבה והגנת הסביבה הוא לא מותרות של פריווילגים שחשוב להם, אלא זה נושא שהוא קשור גם לבריאות, גם לכלכלה וגם לאיכות החיים של כולנו.

ג'ידא רינאוי-זועבי: לכן, מה שקיים היום בוועדות התכנון המיוחדות זה שארגוני סביבה יכולים להיות חברים בוועדות המיוחדות אך ורק אחרי עשר שנות פעילות של הוועדה.

ג'ידא רינאוי-זועבי: אני רוצה לבקש להכניס תיקון שארגוני הסביבה, שהם חלק אינטגרלי, חשוב וחיוני בתכנון של כל יישוב או עיר חדשה - שיהיו חברים בהרכב מהיום הראשון של הוועדות המיוחדות.

ג'ידא רינאוי-זועבי: תודה רבה.

תומר רוזנר: אני רק רוצה להבהיר: את מבקשת את התיקון הזה כתיקון קבוע ולא כהוראת שעה.

ג'ידא רינאוי-זועבי: קבוע, כן.

וליד טאהא: רגע, זה תופס גם לחריש?

תומר רוזנר: זה יתפוס גם על חריש.

וליד טאהא: לא, מה זה יתפוס?

וליד טאהא: אין להם נציג כזה?

אוסאמה סעדי: לא, לחריש כבר יש, כי זה כבר מעל עשר שנים.

תומר רוזנר: על חריש זה יחול כי זה חל עליהם.

וליד טאהא: אבל זה חל?

וליד טאהא: השתמשו בזה?

וליד טאהא: או שעשו לו מה שעשו לנציג ההוא?

אילן טייכמן: אני אומר בתשובה להצעה: גם לגבי חריש, כשמדברים על סביבה המשרד להגנת הסביבה הוא שותף מלא מהיום הראשון של הוועדה.

אילן טייכמן: גם לפני התיקון להוספת הנציגים של ארגוני הסביבה.

אילן טייכמן: גם משרד הבריאות.

שרון רופא אופיר: החוק מדבר על זה.

אילן טייכמן: גם בחוק הוועדה המיוחדת.

אילן טייכמן: חריש יושבת על חוק הוועדה המיוחדת, אבל הוועדה המיוחדת - גם במקור שלה, ההרכב המקורי של הוועדה כולל את המשרד להגנת הסביבה וכולל את משרד הבריאות.

וליד טאהא: הסעיף נמצא בחוק הוועדה המיוחדת?

ג'ידא רינאוי-זועבי: אבל אני מבקשת שזה יהיה מתוקן בתוך החקיקה.

וליד טאהא: אני רוצה להבין מתומר איפה נמצא הסעיף הזה.

תומר רוזנר: אני אסביר.

תומר רוזנר: בתיקון הקודם של חוק חריש - אני אקרא לו חוק חריש לצורך העניין, ב-2018, הוועדה הזו מצאה לנכון לצרף לוועדה המיוחדת בחריש נציג של ארגוני הסביבה בנוסף לנציגים הקיימים בחוק לגבי כל הוועדות המיוחדות.

וליד טאהא: אבל התברר שזה רק לחריש ולא הוכנס בסעיף בתוך החוק?

תומר רוזנר: למיטב ידיעתנו, גם ב-2018 הייתה ועדה מיוחדת אחת שהיא ועדת חריש.

תומר רוזנר: לכן זה התייחס רק אליה.

תומר רוזנר: מה שמבקשת חברת הכנסת רינאוי זועבי זה להכניס את זה כהוראה קבועה בהרכב של כל ועדה מיוחדת.

וליד טאהא: אז איפה נכניס את התיקון?

תומר רוזנר: יש רשימה של מי שחבר בוועדה מיוחדת כלשהי, אם עכשיחו למשל הממשלה תחליט להקים ועדה מיוחדת.

וליד טאהא: איפה הסעיף הזה?

רעות בינג: בסעיף 34(א).

תומר רוזנר: בחוק הקיים.

אוסאמה סעדי: בחוק הקיים, זה שאנחנו מתקנים אותו, יש את הסעיף המקורי.

וליד טאהא: אוקי.

וליד טאהא: מה הוא אומר?

רעות בינג: אני אקריא: 34.

רעות בינג: (א) לכל מרחב תכנון מיוחד תהיה ועדה מיוחדת לתכנון ולבנייה (להלן - ועדה מיוחדת), וזה הרכבה: (1) שני נציגים של שר הפנים שאחד מהם יהיה יושב ראש ואחד מהם יהיה בעל הכשרה מקצועית בעניני תכנון ובניה; (2) שני נציגים של שר הבינוי והשיכון, שאחד מהם יהיה בעל הכשרה מקצועית בעניני שיכון ובניה; (3) נציג אחד של שר הבריאות; (4) נציג אחד של שר המשפטים; (5) נציג אחד של השר לאיכות הסביבה; (6) נציג אחד של שר התחבורה; (7) נציג אחד של שר הבטחון;

וליד טאהא: אז זה בנוסף שיהיה נציג איכות הסביבה?

תומר רוזנר: כן.

ג'ידא רינאוי-זועבי: ארגוני סביבה.

ג'ידא רינאוי-זועבי: זה ארגוני חברה אזרחית.

רעות בינג: כן, ואז יש - (8) ארבעה נציגים של הרשות המקומית.

רעות בינג: אז כאן אפשר להוסיף ב-(9).

תומר רוזנר: אפשר להוסיף נציג תשיעי.

וליד טאהא: אפשר להוסיף עכשיו?

תומר רוזנר: כן, בהחלט אפשר.

תומר רוזנר: אני לא יודע מה עמדת הממשלה.

וליד טאהא: כן, גם על זה נרצה לשמוע את דעתה של הממשלה.

וליד טאהא: אין לנו הרבה ממשלה, יש לנו רק את התכנון.

אוסאמה סעדי: זה לא מעניין את הממשלה, אדוני.

אוסאמה סעדי: הם לא פה.

וליד טאהא: יש לנו את מטה התכנון וקצת שיכון.

בנימין ארביב: אני אתייחס.

אוסאמה סעדי: אתה מייצג את הממשלה?

אוסאמה סעדי: לא.

וליד טאהא: הוא לצורך העניין ייצג את הממשלה.

וליד טאהא: אבל בפעם הבאה שאני רוצה לבוא אליך בטענות אל תתנער מהייצוג.

בנימין ארביב: אני אגיד 4-3 הערות ובקשה נוספת לשיקולך, אדוני יושב הראש.

בנימין ארביב: ראשית, בנוסח שרעות הקריאה נכתב 26 חודשים ולחדש את הצו בתוך חודשיים.

בנימין ארביב: יש לנו פה תיקון קטן.

וליד טאהא: שזה השנתיים פלוס החודשיים האלה.

תומר רוזנר: עד שימנו.

בנימין ארביב: אז אנחנו מבקשים לאור חלוף הזמן - עברו כבר שבועיים-שלושה מאז שציפינו שהחוק הזה יעבור, במקום 26 חודשים שיהיה כתוב 27 חודשים, ובמקום בתוך חודשיים שיהיה כתוב בתוך שלושה חודשים, כי אנחנו לא בטוחים שנספיק להתקין את הצו הזה בתוך חודשיים.

בנימין ארביב: צריך מועצה ארצית, הליכי פרסום לציבור וכולי.

בנימין ארביב: אז אלה שתי הבקשות הראשונות.

וליד טאהא: זה משהו טכני, תומר?

תומר רוזנר: כן.

תומר רוזנר: אם אתם חותמים, כן.

וליד טאהא: קיבלת.

ינון אזולאי: זה נושא חדש.

וליד טאהא: למה?

וליד טאהא: זה לא נושא חדש.

וליד טאהא: זה מדבר על משהו טכני.

ינון אזולאי: לא, זה לא טכני.

וליד טאהא: אתה תטען נושא חדש.

וליד טאהא: בסדר.

וליד טאהא: הוא יבקש ואתה תטען.

ינון אזולאי: כן, הוא יבקש, אבל אני טוען שזה לא טכני.

ינון אזולאי: זה מהותי מאוד.

בנימין ארביב: אלה שתי ההערות הראשונות.

וליד טאהא: אמרת הערה או שתיים כבר?

דוברת: שתיים.

דוברת: אלה בעצם שני תיקונים.

תומר רוזנר: אני סופר לו.

תומר רוזנר: הוא אמר ארבע הערות.

תומר רוזנר: אנחנו סופרים.

וליד טאהא: אז אני שמעתי את השלושה חודשים.

וליד טאהא: מה השנייה?

תומר רוזנר: ו-27 חודשים.

בנימין ארביב: ההערה השלישית מהותית יותר ואני רוצה להרחיב בה, ואני אשמח אם נמצא פיתרון ביחד.

בנימין ארביב: הוועדה הציעה ואנחנו מקבלים ומסכימים, שככל שלא מונו החברים והמשקיפים - זאת אומרת, נציג הרשות הגובלת ושני המשקיפים של הרשויות הסמוכיות - לא יהיה תוקף לפעולות הוועדה המיוחדת.

בנימין ארביב: זה הנוסח שרעות הקריאה, ואנחנו מקבלים את זה.

וליד טאהא: נכון.

וליד טאהא: אנחנו לומדים מניסיון מהפעם הקודמת שלא מונה בכלל נציג ולא מונו בכלל משקיפים.

בנימין ארביב: נכון.

בנימין ארביב: אני ניסיתי לקבל הסברים.

בנימין ארביב: חלק גדול מהסיפור היה בגלל שהיינו בתקופת בחירות, אבל אני לא רוצה להתנצל.

וליד טאהא: לא, בתקופת בחירות גם ממשיכים לאכול ולשתות, לעבוד, ללכת לרכבת, לעלות לרכבל.

וליד טאהא: מה הקשר?

בנימין ארביב: לא, יש בעיה למנות בתקופת בחירות, אבל זה לא משנה.

בנימין ארביב: חלב שנשפך, כמו שאדוני אמר.

בנימין ארביב: אנחנו מקבלים את העיקרון וגם השרה התחייבה, ואנחנו אומרים את זה פה.

בנימין ארביב: מינהל התכנון, מטה התכנון הלאומי ושרת הפנים יפעלו למנות נציגים כפי שמתחייב מהוראות החוק.

זאב בנימין בגין: לא הבנתי, סליחה.

וליד טאהא: הוא אומר שהם יפעלו, אבל לא אמר עדיין איך.

וליד טאהא: הוא רוצה להגיד איך יפעלו.

בנימין ארביב: לא, אני אציג ואני אגיד לחבר הכנסת בגין מה כרגע כתוב בהצעת החוק ומה הבעיה.

בנימין ארביב: הצעת החוק מחייבת שבתקופה הנוספת השנייה והשלישית - התקופה הנוספת השלישית זו התקופה שאנחנו מדברים עליה - ימונו גם נציגי הרשויות המקומיות, מעבר לנציג הארגונים הסביבתיים שכבר מונה.

בנימין ארביב: כשנציג הרשויות, זה בעצם חבר ושני משקיפים: חבר של רשות גובלת - כמו שנאמר, של מנשה, ושני נציגים כמשקיפים ללא זכות הצבעה של הרשויות הסמוכות.

בנימין ארביב: זו הוראה שקיימת כבר היום בחוק.

בנימין ארביב: יושב ראש הוועדה מבקש להוסיף לחוק, שככל שלא מונו החברים והמשקיפים שהזכרתי אותם כעת, לא יהיה תוקף לפעולות הוועדה.

וליד טאהא: כן, הסעיף אומר שלא יהיה תוקף לפעולות הוועדה המיוחדת אם לא מונו בה החברים והמשקיפים כאמור בסעיפים קטנים (ב) ו-(ג).

שרון רופא אופיר: זה מה שסוכם בדיון שעבר.

וליד טאהא: כן, כי אמרנו שאנחנו לא רוצים לחזור על הסיפור של הפעם הקודמת.

בנימין ארביב: בדיוק.

בנימין ארביב: אנחנו מבינים מאיפה זה בא ומסכימים עם המהות, ומתחייבים לפעול.

בנימין ארביב: הבעיה היא כזו: למיטב ידיעתנו אין בחקיקה תקדים שוועדה לא תוכל לפנות ללא מינוי כזה.

וליד טאהא: לא, רגע.

וליד טאהא: אני אשאל אותך כמשפטן, בנימין.

וליד טאהא: אם זה סעיף של החוק, אתה עדיין תגיד אותו דבר?

בנימין ארביב: לא, הבעיה היא מהותית.

בנימין ארביב: הסיפור הוא נורא פשוט: השרה תרצה למנות את נציגי הרשויות, תפנה אליהם ותגיד שהחליטה למנות א', ב', ג'.

בנימין ארביב: כדי למנות, צריך שיתוף פעולה של המועמד.

בנימין ארביב: המועמד יכול מאוד בקלות לא לחתום על שאלון ניגוד עניינים, הסדר ניגוד עניינים, לא משנה - לא ניתן למנות ללא שיתוף פעולה של המועמד.

בנימין ארביב: אז בעצם אנחנו נותנים כוח למועמדים, נציגי הרשויות המקומיות, לסכל את פעילות הוועדה, אם נציגי הרשויות המקומיות לא יסכימו.

שרון רופא אופיר: למה שהם לא יסכימו?

וליד טאהא: יכול להיות שיתחרו כדי להיות כאן.

וליד טאהא: למה שהם לא יסכימו?

בנימין ארביב: לא, שוב, ייתכן שהחשש הוא חשש שווא.

בנימין ארביב: אבל אנחנו לא רוצים שבחוק תהיה איזושהי פרצה שתסכל את פעילות הוועדה.

בנימין ארביב: אם המועמד יחליט לא לשתף פעולה, אז אין ועדה מיוחדת.

בנימין ארביב: כל התיקון הזה לא שווה כלום, כי הוא לא חותם על שאלון ניגוד עניינים.

זאב בנימין בגין: מה אתם מציעים כדי להבטיח את המצב?

בנימין ארביב: אז אנחנו מסכימים עם הסעיף.

שרון רופא אופיר: לא, אבל מה אתם מציעים כדי לפתור את הלקונה הזאת?

בנימין ארביב: ורק לכתוב בסופו, באותו סעיף שרעות הקריאה שאנחנו מסכימים אליו - למעט אם לא מונו מסיבות שאינן תלויות בשר הפנים.

בנימין ארביב: ושוב, אני אומר לפרוטוקול: אין שום כוונה לא למנות.

בנימין ארביב: ההפך הוא הנכון.

שרון רופא אופיר: אז אולי אפשר לכתוב - למעט אם לא מונו בשל סירובם?

תומר רוזנר: ואם הם רק לא שיתפו פעולה?

שרון רופא אופיר: למעט אם לא מונו בשל סירובם.

שרון רופא אופיר: אתם מחויבים לפנות שהם יהיו חברי הוועדה.

שרון רופא אופיר: זה משהו שסיכמנו פה.

שרון רופא אופיר: אבל אם הם יסרבו, אף אחד מאיתנו לא ילך ויחייב.

שרון רופא אופיר: אז אם הם לא מונו כי הם מסרבים, בגלל שהם רוצים לסכל, חלילה, את פעולת הוועדה - הוועדה כן תצא לדרך.

שרון רופא אופיר: אז נרשום - למעט אם לא מונו בשל סירוב.

תומר רוזנר: אני חושב שהצעתה של חברת הכנסת רופא אופיר היא מצוינת.

וליד טאהא: אבל כמה כאלה?

וליד טאהא: כמה?

וליד טאהא: אם לא מונה אחד?

וליד טאהא: שניים, שלושה?

וליד טאהא: מתי נבין שחלאס, עד כאן, הם הגזימו ומתחילים לתפקד?

וליד טאהא: לא, פונים לאדם אחד, שניים, שלושה?

וליד טאהא: ולמי פונים?

וליד טאהא: למי זה מיועד?

תומר רוזנר: שוב, השרה יכולה לפנות.

שרון רופא אופיר: לא, אבל סוכם כבר למי זה מיועד.

שרון רופא אופיר: אמרנו - הרשויות הסמוכות.

וליד טאהא: כן, אבל אמרנו שאנחנו רוצים אדם שמבין בתכנון.

שרון רופא אופיר: אוקי.

שרון רופא אופיר: אז אתה רוצה שיהיה רשום שם?

וליד טאהא: לא, שם אני לא יכול שיהיה רשום.

וליד טאהא: גם אין לי שם.

וליד טאהא: אבל אני מדבר על הזהות המקצועית.

וליד טאהא: מי יהיה שם?

וליד טאהא: איזה נציג יהיה שם?

וליד טאהא: יהיה שם נציג שמבין בענייני תכנון.

תומר רוזנר: כרגע זה לא כתוב.

וליד טאהא: אז זה לא כתוב, בסדר.

שרון רופא אופיר: אז אתה רוצה להוסיף את זה?

וליד טאהא: כן, לטעמי כן.

שרון רופא אופיר: אני לא חושבת שזה הכרח.

וליד טאהא: אני אגיד לכם למה.

וליד טאהא: היישובים הסמוכים, השכנים - אני לא יודע מה מנוסח שם.

תומר רוזנר: רשויות מקומיות סמוכות.

וליד טאהא: אז יש שם ועדת תכנון שכוללת את כולם.

וליד טאהא: אז אם יהיה נציג - - -

שרון רופא אופיר: מאחת מוועדות התכנון.

שרון רופא אופיר: שהוא כבר חבר בוועדת התכנון.

וליד טאהא: מהוועדה, מוועדה אחת שכוללת את כולם.

וליד טאהא: אז הוא יכול להיות בסדר.

שרון רופא אופיר: מצוין.

שרון רופא אופיר: בסדר, אבל הוא לא חייב בהכרח להיות עם השכלה של הנדסה או תכנון.

וליד טאהא: לא, אמרתי - שיש לו רקע.

שרון רופא אופיר: יפה.

שרון רופא אופיר: גם אם הוא נציג ציבור.

שרון רופא אופיר: הרי בסוף, מי חברים בוועדות משנה לתכנון או בוועדות תכנון?

שרון רופא אופיר: נבחרי ציבור.

שרון רופא אופיר: אז זה בסדר.

וליד טאהא: אני דווקא מדבר על דמות מקצועית, לא ייצוגית.

שרון רופא אופיר: אז זה לא חייב להיות דמות מקצועית, כי בסוף בוועדות תכנון - הרי כולנו פה, כל חברי הוועדה שהגיעו מרשויות מקומיות היו חברים בוועדות תכנון.

שרון רופא אופיר: אנחנו לא מגיעים עם השכלה תכנונית, ועדיין ישבנו בוועדות תכנון.

בנימין ארביב: כן, אדוני יושב הראש, אני מצטרף למה שאומרת חברת הכנסת.

בנימין ארביב: כשהחוק מדבר על חברים מקצועיים, אז יש דרישה של בקיאות בתכנון ובנייה, אבל נציגי הרשויות המקומיות - לכל אורך החוק כשמדובר על נציג של רשות מקומית אין דרישה של בקיאות או ניסיון בתכנון ובנייה, ונציג של רשות מקומית זה המעמד שמצדיק את עצם החברות.

בנימין ארביב: בכל מקרה, זו ההצעה שלנו.

שרון רופא אופיר: מקובל עליכם מה שהצעתי?

שרון רופא אופיר: בשל סירובם.

בנימין ארביב: שוב, אני לא יודע.

בנימין ארביב: אני רק אומר פה לפרוטוקול.

וליד טאהא: אבל כמה כאלה?

וליד טאהא: אחד?

וליד טאהא: כאילו, פנו לאחד שסירב ואז הם יכולים לעבוד?

וליד טאהא: כי זו גם שאלה.

שרון רופא אופיר: לא, לא.

שרון רופא אופיר: אנחנו הרי קבענו את הרכב הוועדה, אדוני יושב הראש.

שרון רופא אופיר: רצינו שבוועדה יהיו חברים.

שרון רופא אופיר: שנייה, רגע, בואו נעשה פה סדר.

וליד טאהא: אני אחדד, שרון.

וליד טאהא: השרה פנתה אלי ואמרה לי - אני רוצה אותך, ווליד, כבן ליישוב סמוך להיות חבר בוועדת חריש.

שרון רופא אופיר: ואתה מסרב.

וליד טאהא: אמרתי לה שאני לא מעוניין.

וליד טאהא: אז הוועדה יכולה לתפקד ללא נציג?

שרון רופא אופיר: לא, היא לא תתפקד ללא נציג.

שרון רופא אופיר: אפשר לעשות את זה יותר מסודר.

שרון רופא אופיר: הדאגה כאן שלא יקרה מצב שיש רשות מקומית סמוכה שרוצה לסכל את פעילות הוועדה.

שרון רופא אופיר: הרי אנחנו בכל אופן מעבירים פה חוק כדי שהוועדה תוכל לתפקד.

שרון רופא אופיר: אז מצד אחד אנחנו רוצים שיהיו בה חברים של רשויות סמוכות - מה שלא קרה עד עכשיו, ואנחנו רוצים לתקן את זה.

שרון רופא אופיר: אבל אנחנו גם רוצים למנוע בעיה של מחסום בפני פעילות הוועדה.

שרון רופא אופיר: על כן, אנחנו נגיד שיהיו חברים בוועדה - אני כבר לא זוכרת את הנוסח.

שרון רופא אופיר: אני גם לא חושבת ששרת הפנים תפנה באופן אישי ותגיד, פשוט אותה רשות מקומית תדע שהיא צריכה למנות.

שרון רופא אופיר: והיה ואותה רשות מקומית תסרב למנות - היא תבחר את מי היא רוצה למנות, לא יפנו פה אצבע.

אוסאמה סעדי: שרון, עובדה שעד היום המועצה האזורית מנשה, שיש לה חבר - לא מינתה.

שרון רופא אופיר: למה היא לא מינתה?

אוסאמה סעדי: אני לא יודע.

שרון רופא אופיר: אוקי.

שרון רופא אופיר: אז אתה חוזר לאותה נקודה.

אוסאמה סעדי: לא, אבל זה היה הפוך עד עכשיו, שהם לא רצו למנות.

שרון רופא אופיר: כי עד עכשיו לא דאגו שהם ימנו.

אוסאמה סעדי: לא, לא.

אוסאמה סעדי: לא רצו להיות נציגים של היישובים הערביים בתוך מייסר ואום אל קוטוף.

שרון רופא אופיר: מי לא רצו?

שרון רופא אופיר: הוועדה המיוחדת?

אוסאמה סעדי: מועצה אזורית מנשה, ולכן היא לא מינתה.

אוסאמה סעדי: אז מה אתם רוצים עכשיו?

אוסאמה סעדי: מה בנימין רוצה עכשיו?

אוסאמה סעדי: שלוש שנים שהוועדה עבדה, לא היה אכפת למשרד הפנים לבוא ולראות שהוועדה הזאת מתפקדת בלי חבר ובלי משקיפים.

אוסאמה סעדי: לא היה אכפת לכם.

אוסאמה סעדי: עכשיו אתם אומרים - אה, כשאנחנו מבקשים שיהיו חבר וזה, אנחנו רוצים למנוע מצב שתסכלו את זה.

אוסאמה סעדי: פה מדברים משפטית שאם לא מונו.

אוסאמה סעדי: לא כתוב שהם השתתפו או הוזמנו.

אוסאמה סעדי: ששרת הפנים תמנה; זה הכל.

שרון רופא אופיר: אז קודם כל, חייבים למנות.

אוסאמה סעדי: אז זה מה שכתוב.

שרון רופא אופיר: זה מצוין, ועל זה אין עוררין.

שרון רופא אופיר: אין מחלוקת.

שרון רופא אופיר: אם הבנתי לא נכון - תתקנו אותי.

שרון רופא אופיר: אין על זה מחלוקת וזה צריך לקרות.

שרון רופא אופיר: אתה יודע, מה שהיה - היה.

שרון רופא אופיר: פנינו קדימה.

שרון רופא אופיר: אנחנו רוצים עכשיו שבוועדה המיוחדת יהיו נציגים של הרשויות הסמוכות.

שרון רופא אופיר: זה כתוב בלשון החוק שעליו אנחנו מצביעים כרגע, כאן בוועדה.

שרון רופא אופיר: סעיף קטן מתחת יגיד שהיה ואותם נציגים יסרבו - אנחנו לא יכולים להכריח אותם - בכל זאת הוועדה תתכנס.

שרון רופא אופיר: עכשיו, סביר להניח הסתברותית שלא כל הרשויות יסרבו.

שרון רופא אופיר: מה, כל הרשויות יסרבו להיות חלק בוועדה?

שרון רופא אופיר: זה לא עושה שכל.

שרון רופא אופיר: אז אני מתארת לעצמי שהוועדה כן תצא לדרך עם הנציגים מהרשויות.

וליד טאהא: כן, אבל עדיין לא ענית על השאלה - סירב להתמנות, הוועדה התכנסה, יש לה סמכות להחליט.

וליד טאהא: אז, איזה היגיון יש שהיא תחפש מישהו אחר?

וליד טאהא: הרי היא התחילה לתפקד.

וליד טאהא: לא, הם צריכים למנות.

וליד טאהא: אז אחד סירב, שניים סירבו.

שרון רופא אופיר: אז צריך לפנות לאדם אחר.

וליד טאהא: מה זה, זה מגרש של סירובים?

שרון רופא אופיר: אתה יודע מה, אז אפשר לדייק את זה.

שרון רופא אופיר: לא סתם נציגי הרשויות הסמוכות.

שרון רופא אופיר: נציגים החברים בוועדות תכנון ברשויות הסמוכות.

שרון רופא אופיר: והיה ואחד יסרב, יהיה נציג אחר שחבר בוועדה.

שרון רופא אופיר: אפשר לדייק את זה.

וליד טאהא: או שהנציגים של ועדות התכנון יהיו בנוסף.

וליד טאהא: ועם התחייבות שאם שלחו מינוי או ביקשו מינוי של אדם והוא סירב, ועשו ישיבה אחת - לא יעשו עוד ישיבה ללא חזרה על מינוי נוסף.

וליד טאהא: אנחנו רוצים לשמור את העיקרון של המינוי.

שרון רופא אופיר: אני חושבת שלא צריך להגיע אפילו לישיבה.

וליד טאהא: ולא צריך להכניס שום משפט שמסכל את זה.

וליד טאהא: אנחנו מכירים גם את השיטות.

משה כחלון: יש לי - - -

וליד טאהא: לא, זה לא קשור אליך.

וליד טאהא: זה קשור למשרד.

משה כחלון: לא, אני רוצה לעזור לך.

משה כחלון: אני מוועדה מיוחדת חריש.

משה כחלון: לאה פרי כמהנדסת המועצה האזורית מנשה קיבלה זימון לכל ישיבה בוועדה בשלוש השנים האחרונות.

וליד טאהא: למה היא קיבלה זימון?

וליד טאהא: כנציגה, חברה או משקיפה?

משה כחלון: היא לא הייתה נציגה ולא חברה.

וליד טאהא: אז למה היא צריכה לקבל זימון בכלל?

משה כחלון: היות וגם אז, בחוק הקודם ב-2018, דובר על שני נציגים חדשים, והמועצה לא מימשה את הנושא הזה.

וליד טאהא: טוב, תודה.

שרון רופא אופיר: לא, אבל לא מצאת לנו פיתרון.

שרון רופא אופיר: מה הפיתרון?

שרון רופא אופיר: לא הבנו.

וליד טאהא: אני מבקש.

וליד טאהא: עזוב.

וליד טאהא: לא עזרת ולא שכנעת.

וליד טאהא: תמשיך, בנימין.

משה כחלון: לא, אבל יש שני יישובים נוספים, אדוני.

משה כחלון: פה הנקודה החשובה.

וליד טאהא: תודה.

וליד טאהא: אני חוזר אליך.

שרון רופא אופיר: אדוני יושב הראש, אולי אפשר להגביל בזמן את הזמן שהנציגים של הרשויות צריכים לשלוח את האנשים שלהם?

וליד טאהא: אני רוצה לדבר בזום עם ראש המועצה של חריש, אם הוא יכול לעזור.

וליד טאהא: גם משרד הפנים מתבקש לעזור באמצעות הודות או מה שאתם רוצים.

וליד טאהא: אני רוצה שהסעיף הזה יובטח.

וליד טאהא: הוועדה מבקשת שאף אחד לא יעשה סיבוב לסעיף הזה.

וליד טאהא: קדנציה שלמה עברה ללא נציגים.

וליד טאהא: שאף אחד לא יספר לנו סיפורים.

וליד טאהא: שיגידו לנו איך מבטיחים מינוי נציג ומשקיפים.

וליד טאהא: זה מה שאנחנו רוצים לשמוע.

וליד טאהא: יצחק קשת, ראש המועצה.

יצחק קשת: חברים יקרים, אני מאוד שמח שהגענו לרגע הזה.

יצחק קשת: זה באמת רגע מאוד-מאוד חשוב, למדינת ישראל בכלל ולחריש בפרט.

יצחק קשת: אנחנו מסכימים גם עם השינויים וגם עם ההערות שנאמרו פה.

יצחק קשת: חשוב מאוד לציין את הדברים.

יצחק קשת: אני מצטרף לדברים שנאמרו.

יצחק קשת: חשוב לנו לסייג רק את זה שכשהנציגים מצטרפים לוועדה, לצורך העניין לתחום את זה בזמן.

שרון רופא אופיר: זה מה שהצעתי.

יצחק קשת: זאת אומרת, שאי אפשר יהיה למשוך את זה בלי גבול של זמן אלא שבאמת זה יהיה תחום בזמן והוועדה תוכל להתחיל לעבוד, ולא יהיו דרכים אחרות לסכל את הפעילות של הוועדה.

וליד טאהא: לא, אין לנו בעיה לתחום בזמן, אבל הקטע הוא שנציג אחד שתחמנו לו זמן וסירב ותפקדתם - מה הלאה?

וליד טאהא: ודרך אגב, החשש הזה לא מובן כי אנשים רוצים להיות חלק מזה.

שרון רופא אופיר: אז אם החשש לא מובן אין שום בעיה.

שרון רופא אופיר: כי הסעיף הראשון הוא החשוב, אדוני יושב הראש.

וליד טאהא: נכון, נכון.

וליד טאהא: לא, אני חושב שאם יפנו אז יגיעו, למה לא.

שרון רופא אופיר: גם אני חושבת.

שרון רופא אופיר: לכן, הסעיף שאנחנו מכניסים פה הוא הסעיף החשוב ועליו צריכים להתעסק.

שרון רופא אופיר: אבל חייבים לסייג, כי אם בכל אופן אנחנו מעבירים פה חוק אנחנו לא רוצים שסתם יהיה פה כולי עלמא - העברת חוק ובסוף לא קרה שום דבר.

וליד טאהא: לי אין הסתייגות להוספת סירוב, אבל כמה?

שרון רופא אופיר: אני מבינה מה שאתה אומר.

שרון רופא אופיר: אפשר לתחום את זה בזמן.

תומר רוזנר: יש לי הצעה שמקובלת במינויים מהסוג הזה.

תומר רוזנר: שר הפנים צריך לפנות לרשות המקומית שתמנה את נציגה, והוא נותן לה תקופת זמן מוגדרת להציע לו את הנציג.

תומר רוזנר: אם בתוך התקופה הוא לא מציע את הנציג, אז שר הפנים יכול לבחור את הנציג של אותה רשות מקומית בעצמו.

תומר רוזנר: זה המנגנון המקובל.

תומר רוזנר: זה פותר את הבעיה לדעתנו.

אילן טייכמן: ואם הוא לא ישתף פעולה ולא ימלא שאלון שהוא מחויב למלא?

תומר רוזנר: אז יבחר שר הפנים נציג אחר.

תומר רוזנר: יש עשרות אלפי תושבים.

שרון רופא אופיר: לא חסרים אנשים.

אילן טייכמן: אני רוצה לומר משהו.

אילן טייכמן: אנחנו כולנו מסכימים על העיקרון שצריך לצרף את הנציגים.

אוסאמה סעדי: אילן, אתה מסכים אבל קדנציה שלמה לא עשיתם את זה.

אילן טייכמן: אני מסכים איתך לגמרי.

שרון רופא אופיר: מה שהיועץ המשפטי אומר מקובל לחלוטין.

שרון רופא אופיר: חבר אחד לא יסכים - יש ארבעה אחרים שיסכימו.

אילן טייכמן: אני רוצה רק לומר כאן ולהבהיר את העניין.

וליד טאהא: תיתן גם תשובה לשאלה שלך.

וליד טאהא: אתה לא רק תגיד ואם לא; תגיד מה כן.

אילן טייכמן: שוב: העיקרון לצרף ברור.

אילן טייכמן: אנחנו מסכימים פה כולנו.

אילן טייכמן: אני רוצה להדגיש כאן את הנקודה שחשוב להגיד אותה.

אילן טייכמן: מי שירצה לשחק על זמן ולא ישתף פעולה עם פניית שרת הפנים - שרת הפנים תעביר את זה לנציג אחר, שגם הוא יכול לשחק על זמן באותה רשות, ועוד נציג ועוד נציג.

אילן טייכמן: אנחנו יכולים לכלות ככה את זמנה את הוועדה המיוחדת.

וליד טאהא: אילן, כולם נוכלים סרבנים?

אילן טייכמן: האפשרות הזאת קיימת.

וליד טאהא: לא, אבל למה?

אילן טייכמן: אנחנו צריכים לסגור את הדלת בפני האפשרות הזאת.

זאב בנימין בגין: יכול להיות לחץ פוליטי ושמי שיסכים - יחרימו אותו.

וליד טאהא: כשאני דיברתי על אדם שעובד במוסדות התכנון, זה עדיין תחת הקטגוריה של לחץ פוליטי?

שרון רופא אופיר: לא, זה שונה.

שרון רופא אופיר: זה משהו אחר.

שרון רופא אופיר: זה מקצועי.

שרון רופא אופיר: אבל אתה לא מדבר על זה - אתה מדבר על נציגי ציבור.

וליד טאהא: והוא לא יכול להיות נציג ציבור, המקצועי?

וליד טאהא: למה לא? בטח שכן, איזו שאלה.

וליד טאהא: על אחת כמה וכמה.

וליד טאהא: הוא גם נציג ציבור וגם מבין על מה מדברים.

שרון רופא אופיר: להערכתי, עד שזה יגיע להצבעה בכנסת, אתם תספיקו להביא את כל הנציגים שירצו להיות חברים בוועדה.

אילן טייכמן: אנחנו מאוד מקווים.

אילן טייכמן: אני רוצה לומר כאן, אדוני יושב הראש - - -

וליד טאהא: נכון, אבל עד אז אנחנו רוצים לסגור נוסח.

וליד טאהא: אנחנו חייבים להתקדם.

וליד טאהא: על כן, מי שירצה שיציע נוסחים.

אילן טייכמן: כל המטרה כאן היא לא לא למנות.

אילן טייכמן: דווקא כן למנות, אבל לסגור את הדלת בפני מישהו שלא ירצה.

וליד טאהא: וגם לסגור את הדלת בפני מי שלא ירצה למנות.

וליד טאהא: אנחנו רוצים לסגור את הדלת על שניהם.

אילן טייכמן: בדיוק.

אילן טייכמן: אבל שרת הפנים תמנה - השאלה מה קורה בצד השני.

וליד טאהא: לא, אני אגיד לך מה, חבר הכנסת בני בגין - מי שיטען את הטענה הזו, לא רוצה למנות.

וליד טאהא: חד וחלק.

וליד טאהא: כל העולם לא רוצים, כל העולם סרבנים - אין כזה דבר.

וליד טאהא: יש פה בעיה.

וליד טאהא: אני לא מתרשם טוב מהבקשה.

וליד טאהא: היא לא תהיה בנוסח שביקשת.

וליד טאהא: אני רוצה לתת ליצחק שישלים.

יצחק קשת: אני אגיד לך, אדוני יושב הראש: יש פה באמת ובתמים חשש אמיתי.

יצחק קשת: אני חושב שאפשר לתת ליועץ המשפטי של הוועדה לנסח נוסח שימנע את הפרצה הזאת בחוק, וזה חלק מהתפקיד של החוק.

יצחק קשת: חוק צריך להסתכל על כל הווריאציות וכל האפשרויות, ולכוון לדעת המחוקק ולמה שהוא רצה מלכתחילה.

יצחק קשת: לכן אני חושב שכן נדרש בתוך הצעת החוק נוסח שלא יאפשר פרצה כזאת שתמנע את פעילות הוועדה.

יצחק קשת: אני חושב שזה מהאחריות שלנו וגם האחריות שלך, יושב הראש.

יצחק קשת: כשמעבירים משהו מעבירים אותו עד הסוף, כמו שצריך.

וליד טאהא: ברור, זה מה שאנחנו עושים.

יצחק קשת: ולא לאפשר סיטואציות שאנחנו נצטער עליהן ונגיד - הנה, אמרנו, וזה לא קרה.

יצחק קשת: זה לא אמור לפגוע כהוא זה במינוי הנציגים.

וליד טאהא: תאמין לי - עם עבודה מסודרת מלכתחילה לא הייתם מגיעים לזה.

תומר רוזנר: חזקה על משרדי הממשלה שבחודש שחלף מאז פקעה הוועדה כבר ביצעו את עבודות ההכנה למציאת המינויים הרלוונטיים, ואם לא זה מעורר תמיהה כשלעצמו.

וליד טאהא: אוקי.

וליד טאהא: טוב, בינתיים אני רוצה להודות לך, יצחק קשת, ראש מועצת חריש.

וליד טאהא: אני עדיין בזום עם מירה סלומון ממרכז השלטון המקומי.

מירה סלומון: ערב טוב, תודה רבה.

מירה סלומון: אנחנו חושבים שבהחלט צריך לאזן, ולתוך קלחת חוסר האמון שאנחנו שומעים כאן אנחנו יכולים להוסיף עוד איזשהו חוסר אמון, של פנייה אולי לא לגורם הכי מתאים בבקשה שימונה כחבר בוועדה.

מירה סלומון: לדעתנו אין מתאים כמובן מראש הרשות שהוא נבחר בבחירות ישירות, שהוא מייצג את הציבור שלו, שתפקידו לשמור על האינטרסים של הציבור שלו שיישב בוועדה הזו.

מירה סלומון: אנחנו חושבים שבהחלט צריך לקצוב מועד למתן תשובה לרצון למנות, אבל ככל שהתשובה הייתה סירוב או לא הייתה תשובה - אז לקיים כמו שאמר יושב הראש דיון אחד, ולהגיש עוד פעם בקשה.

וליד טאהא: אני רוצה להתחבר לעומק הדעה שלך.

וליד טאהא: את אומרת שמשרד הפנים יפנה לראש הרשות, ואם הוא ירצה להיות נציג אז הוא יהיה הנציג.

וליד טאהא: אם הוא לא רוצה, אז הוא ימסור נציג למשרד הפנים?

מירה סלומון: הוא או מי מטעמו.

מירה סלומון: אם הוא סירב בכלל - לא הוא ולא מי מטעמו, או שהוא פשוט לא ענה - - -

וליד טאהא: כי אז אפשר לפנות לוועדת התכנון שהיא מייצגת את כל היישובים.

מירה סלומון: לא, אנחנו מתנגדים לאמירה הזאת, כי עדיין ראש הרשות צריך לשמור על האינטרסים של התושבים שלו ואי אפשר לעקוף אותו.

וליד טאהא: בנימין, אילן, אתם שומעים?

וליד טאהא: תחזרי על הדברים בקיצור.

מירה סלומון: מה שאנחנו מציעים זה שהשרה תפנה לראש הרשות ותקצוב זמן למתן מענה, אם הוא או נציג מטעמו שרלוונטי לפי דעתו כמובן, יישבו בוועדה.

מירה סלומון: היה והוא לא ענה בפרק הזמן הקצוב הזה או ענה בסירוב, אז אפשר לקיים דיון אחד ואחריו צריך לפנות לעוד רשות מקומית אחת כדי שאפשר יהיה לקיים עוד דיון.

מירה סלומון: השרה תהיה חייבת לעבור על כל הרשויות המקומיות הסמוכות - לא הגובלות כי גובלות יש אחת, כדי להתקדם מדיון לדיון.

מירה סלומון: כך נשמר איזשהו סוג של מאזן אימה בין החשש שמביע משרד הפנים.

וליד טאהא: אנחנו גם מייצרים פה חשש, ומייצרים גם תחושה לא נוחה, דרך אגב.

וליד טאהא: אני עצמי חש לא נוח.

תומר רוזנר: ההצעה של יושב הראש היא הצעה מעניינת.

תומר רוזנר: מעניין אותי לשמוע את עמדת משרד הפנים.

תומר רוזנר: יושב הראש הציע שהחבר יהיה לפי הצעת הרשות המקומית הגובלת או המשקיף וכולי, ואם הם לא הציעו משקיף או לא ענו לפנייה יהיה חבר או יושב ראש הוועדה המרחבית שבה הם מצויים.

וליד טאהא: נכון, שהיא מייצגת את כולם.

תומר רוזנר: והם עברו את כל תהליכי ניגוד העניניים, ואין חשש.

וליד טאהא: נכון, הם כבר עובדי מדינה.

בנימין ארביב: סליחה, לא הבנתי.

תומר רוזנר: חבר הוועדה המרחבית, או יושב ראש הוועדה המרחבית, יהיה ברירת המחדל, אם כלו כל הקיצים.

בנימין ארביב: איזו ועדה מרחבית?

בנימין ארביב: מנשה אלון?

בנימין ארביב: אני לא הבנתי.

תומר רוזנר: מכיר את ועדה מרחבית עירון?

תומר רוזנר: אם הרשויות המקומיות לא יביאו נציג, יהיה יושב ראש הוועדה המרחבית.

בנימין ארביב: יושב ראש הוועדה המרחבית יהיה במקום המשקיפים?

וליד טאהא: לא משקיף, נציג.

וליד טאהא: אנחנו מדברים על נציג, לא משקיפים.

בנימין ארביב: לא, יש חבר שזו הרשות הגובלת, ויש משקיף שאלו שתי רשויות סמוכות.

וליד טאהא: אז חבר, שזה הנציג.

וליד טאהא: לא המשקיף.

בנימין ארביב: זה אולי פיתרון למנשה אלון אבל נראה לי ששם הבעיה היא פחותה.

בנימין ארביב: לגבי משקיפים זה לא בדיוק פיתרון.

וליד טאהא: לא הבנתי.

אוסאמה סעדי: שיבדקו את זה ואפשר לנסח.

אוסאמה סעדי: מה, אנחנו חייבים עכשיו לפתור את זה?

וליד טאהא: אתם לא רוצים לספק פיתרון?

בנימין ארביב: לא, בהחלט רוצים.

בנימין ארביב: דרך אגב, ההצעה של מירה, למרות שהיא מאוד מסובכת, היא יותר טובה מכלום.

תומר רוזנר: לא, זה בלתי אפשרי.

בנימין ארביב: החשש הוא חשש אמיתי, אדוני יושב הראש.

אוסאמה סעדי: אבל יש את ברירת המחדל שאמר היועץ המשפטי.

אוסאמה סעדי: תשקלו את זה גם.

אילן טייכמן: אבל מה אתה עושה עם המשקיפים?

אוסאמה סעדי: גם המשקיפים.

וליד טאהא: כן, מה שאמר תומר.

בנימין ארביב: מה שתומר אמר עכשיו, זה בסדר לגבי חבר: במקום רשות גובלת, אפשר להצביע על חבר - יו"ר ועדה מרחבית.

וליד טאהא: נו?

וליד טאהא: ואיפה הבעיה?

בנימין ארביב: במשקיפים הפיתרון הזה לא רלוונטי.

אוסאמה סעדי: במשקיפים יש את ההצעה של היועץ המשפטי.

אוסאמה סעדי: תשקלו את זה.

וליד טאהא: שראש הרשות ייתן לך שמות.

אוסאמה סעדי: ואם לא אז שרת הפנים תיתן מישהו אחר.

בנימין ארביב: כן, ואם היא בחרה ועדיין מי שהיא בחרה לא רוצה?

אוסאמה סעדי: אז שתלך לבא.

וליד טאהא: יש לה את המסמכים שזה קרה?

בנימין ארביב: כן.

וליד טאהא: אז כמה אתה צריך?

וליד טאהא: אני שואל אותך.

וליד טאהא: כמה אנשים אתה רוצה כדי לומר לך שתתחיל לעבוד?

וליד טאהא: תתחיל לעבוד תוך כדי איתור, לא תתחיל לעבוד וסלאמאת.

תומר רוזנר: אני אשאל את אדוני:

תומר רוזנר: במינויי שר הפנים בוועדות במוסדות התכנון, בכמה מקרים של סירובים נתקלת?

תומר רוזנר: אני שואל שאלה עובדתית.

אילן טייכמן: אבל זה לא אותו מקרה.

אילן טייכמן: עובדתית היישובים מתנגדים.

בנימין ארביב: זה ממש לא אותו מקרה.

אוסאמה סעדי: אבל יש לכם נתונים?

אוסאמה סעדי: למה אתם כבר רותמים את העגלה לפני הסוס?

אוסאמה סעדי: אתם בכלל לא מיניתם ולא פניתם.

יוסף גולדמן: אני חבר מועצת העיר חריש.

וליד טאהא: יש לך נתונים לכמה פנית ולא הסכימו?

יוסף גולדמן: עוד לא פנינו.

וליד טאהא: רגע.

וליד טאהא: אתה לא פנית לאף אחד.

וליד טאהא: איך קבעת שלא ירצו?

יוסף גולדמן: אנחנו לא רוצים לאפשר.

וליד טאהא: הציפור לחשה לך באוזן שלא יסכימו?

יוסף גולדמן: לא, הם היו פה ואמרו בקול.

יוסף גולדמן: הם לא לחשו באוזן כלום.

יוסף גולדמן: היו פה אצלך בדיון ואמרו שהם מתנגדים לוועדה.

יוסף גולדמן: הם אמרו שהם מתנגדים.

וליד טאהא: שנייה.

וליד טאהא: אנחנו מדברים על ועדה שאנחנו הולכים להקים.

יוסף גולדמן: מאריכים לה את התוקף.

יוסף גולדמן: היא קיימת.

אוסאמה סעדי: לא, פג התוקף.

יוסף גולדמן: עכשיו פג התוקף.

וליד טאהא: היא לא קיימת עכשיו.

יוסף גולדמן: נכון להיום היא לא קיימת, אבל כשהיה הדיון הראשון היא הייתה קיימת.

וליד טאהא: אז אתה מתווכח איתי על המושגים?

וליד טאהא: רגע.

וליד טאהא: בסעיפים הקודמים אתה לא התאמצת למנות כי אתה גם לא היית צריך לעשות את זה.

וליד טאהא: עכשיו אתה עונה במקום אלה שצריכים לענות.

וליד טאהא: אל תסביר כלום.

וליד טאהא: אתה מוסיף לאי אמון.

יוסף גולדמן: למה מוסיף לאי אמון?

וליד טאהא: אתה מוסיף לאי אמון ואנחנו רוצים לעבור את זה.

וליד טאהא: אנשים הגיעו לכאן, כל אחד דיבר איך שדיבר.

וליד טאהא: מי שלא הביא הוכחה שהדבר הזה פוגע בו, כנראה גם לא הרגיש צורך להגיע.

וליד טאהא: אז עזוב, אל תחזור לדיון ההוא, כי גם אתה היית קטסטרופה בדיון ההוא.

יוסף גולדמן: אני לא דיברתי בדיון ההוא.

וליד טאהא: לא, לא אתה באופן אישי.

וליד טאהא: אני מדבר על ההתנהלות בכלל של הוועדה.

וליד טאהא: אנחנו רוצים לתקן ולהמשיך הלאה.

וליד טאהא: על כן, אל תתקעו אותנו יותר מדי בסעיף 1.

וליד טאהא: גם ככה יש פה מי שמבקש לטעון לנושא חדש.

וליד טאהא: רוצים להתקדם.

אילן טייכמן: אני רוצה להבהיר כאן שוב: אנחנו תומכים במינוי הנציג והמשקיפים.

אילן טייכמן: שיהיה ברור.

וליד טאהא: לפי איזה נוסח?

אילן טייכמן: אבל חייבים - - -

וליד טאהא: לא, לא אבל.

וליד טאהא: לפי איזה נוסח?

אילן טייכמן: רגע.

אילן טייכמן: זו לא דוגמה, מה שהיועץ המשפטי של הוועדה אמר - כמה סירבו לוועדות אחרות מחוזיות.

אילן טייכמן: מדובר בוועדה מסוימת של יישוב מסוים.

אילן טייכמן: ליישוב המסוים הזה ולוועדה המסוימת היו פה התנגדויות.

אילן טייכמן: עכשיו אנחנו בעצם נדרשים לפנות, ואנחנו מעוניינים לפנות ורוצים לבנות אמון, אבל אנחנו בהחלט חוששים.

אילן טייכמן: אי אפשר לא להבין את החשש שאותו יישוב שהתנגד לחריש ולוועדה המיוחדת לא ישתף פעולה עם פניית שרת הפנים.

אילן טייכמן: זאת אומרת, חייבים להבין את החשש הזה.

אילן טייכמן: הוא אמיתי ולא תלוש מהמציאות.

אילן טייכמן: לכן צריך לתת את המענה הניסוחי.

וליד טאהא: אז תמצא את הפיתרון כי אנחנו רוצים את הסעיף הזה.

וליד טאהא: אילן, תשכח מזה שניתן את האפשרות להשתמט מהמינוי.

אילן טייכמן: לא, אין פה כוונה להשתמט.

וליד טאהא: לא, יש כוונה.

וליד טאהא: מי שמעלה את זה - יש לו כוונה להשתמט.

אילן טייכמן: אדוני יושב הראש, אני מניח שגם אתה לא רוצה לתת בידיו של אף אחד את הסמכות לתת וטו על הוועדה המיוחדת.

וליד טאהא: אני רוצה שהכל יתפקד כמו שצריך.

וליד טאהא: תתפקד הוועדה, כולל החבר.

וליד טאהא: זה מה שאני רוצה.

אילן טייכמן: בוודאי.

אילן טייכמן: אנחנו רוצים.

שרון רופא אופיר: נעשתה פנייה כבר?

אילן טייכמן: לא נעשתה פנייה, אבל החשש קיים.

שרון רופא אופיר: לא, בסדר, אנחנו מבינים את החשש, אבל כרגע נעשתה פנייה?

שרון רופא אופיר: תראו, הרי אנחנו רוצים שהוועדה הזאת תקום.

וליד טאהא: אני רוצה לתת זכות דיבור למשה כחלון.

משה כחלון: אני מהוועדה המיוחדת.

אוסאמה סעדי: הוא לא מהוועדה.

וליד טאהא: הוא שם הכל.

וליד טאהא: הוא לא מהוועדה אבל הוא מהוועדה.

וליד טאהא: עזוב.

אוסאמה סעדי: הוא אומר שהוא מהוועדה.

אוסאמה סעדי: הוא לא חבר בוועדה.

אילן טייכמן: הוא עובד בוועדה.

וליד טאהא: עובד בוועדה.

וליד טאהא: מבצע עבודות לוועדה.

משה כחלון: אני מבצע את כל בניית העיר חריש מיום הקמתה ברעיון הראשון שלה, ואני אומר את זה בגאווה גדולה.

משה כחלון: אני לא יודע למה אתם פוסלים את הסיפור הזה; חבל.

וליד טאהא: מי פוסל?

וליד טאהא: איזה סיפור?

משה כחלון: אני רוצה לעזור לכם להתקדם.

שרון רופא אופיר: לא, אבל את מה אנחנו פוסלים?

שרון רופא אופיר: סליחה, אדוני.

שרון רופא אופיר: אתה מכניס לנו מילים לפה?

שרון רופא אופיר: מה פסלנו?

משה כחלון: שימי לב, כי לפני שאני מתחיל לדבר כבר עוצרים אותי עם כל מיני - זה מיותר.

משה כחלון: אתם רוצים תשובה?

משה כחלון: אני אעזור לכם.

וליד טאהא: אני אפסיק אותך לגמרי אם אתה לא תיכנס לעניין עניינית, בסדר?

וליד טאהא: אל תקשקש, תיכנס לעניין.

משה כחלון: יפה.

משה כחלון: אחת, כחבר ועדה, המועצה האזורית מנשה כיישוב גובל יכולה להביא נציג שלה.

וליד טאהא: מה זה נציג?

וליד טאהא: משקיף או חבר?

משה כחלון: חבר ועדה.

וליד טאהא: כאילו אתה קבעת מי יהיה חבר של מנשה.

משה כחלון: לא, זה החוק קבע.

שרון רופא אופיר: לא, הוא לא קבע.

שרון רופא אופיר: הוא אמר שלפי החוק למנשה יש חבר.

וליד טאהא: אז אנחנו עדיין מתווכחים איך החוק יהיה מנוסח.

וליד טאהא: סמוך, גובל - אתה קבעת.

משה כחלון: ומשקיפים נוספים.

משה כחלון: אנחנו יושבים עם שני יישובים - אחד זה כפר מייסר ואחד זה אום אל קוטוף.

משה כחלון: יש בכל יישוב ועד מקומי שמייצג את כל התושבים שלו.

משה כחלון: אחד מוועדי היישוב יהיה אחד המשקיפים, נקודה.

משה כחלון: ימצא לו מחליף כחבר ועד.

משה כחלון: יש ועד של חמישה או שבעה תושבים - אחד מהם יהיה נציג המשקיפים בוועדה.

משה כחלון: זאת אומרת שסגרנו שניים.

וליד טאהא: מה זה נציג המשקיפים?

משה כחלון: אתה צריך שני משקיפים.

משה כחלון: יש לנו שני יישובים גובלים, צמודים לחריש.

וליד טאהא: הבנתי.

וליד טאהא: מכל יישוב משקיף?

וליד טאהא: אום אל קוטוף ומייסר, מכל יישוב משקיף?

משה כחלון: כן.

משה כחלון: אלה שני משקיפים.

וליד טאהא: ומי יהיה החבר?

משה כחלון: החבר ממועצה אזורית מנשה שהיא הגובלת.

שרון רופא אופיר: למה?

שרון רופא אופיר: יש רק חבר אחד?

שרון רופא אופיר: לא, שניים.

תומר רוזנר: לא, חבר שצריך להוסיף.

וליד טאהא: ומי החבר הקיים היום?

משה כחלון: אין חבר, הם לא מינו.

אילן טייכמן: לא.

אילן טייכמן: קודם כל, מייסר ואום אל קוטוף הם יישובים במועצה האזורית מנשה.

שרון רופא אופיר: ממנשה, מי מונה?

אילן טייכמן: ממנשה לא מונה.

אילן טייכמן: מנשה הוזמנו כמשקיפים לוועדה מהיום הראשון.

אילן טייכמן: הולך להיות חבר, שרת הפנים תפנה.

אילן טייכמן: אני לא יודע למי היא תפנה.

אוסאמה סעדי: לא, אילן, בחוק הקיים למועצה אזורית מנשה יש חבר, לא משקיף.

שרון רופא אופיר: בדיוק.

אילן טייכמן: זה מה שאני אומר.

אילן טייכמן: חבר ממועצה אזורית מנשה.

שרון רופא אופיר: אבל זה כבר קיים בחוק.

אוסאמה סעדי: מי זה?

אילן טייכמן: אבל הם לא מינו עד היום.

אילן טייכמן: הם לא פעלו.

אילן טייכמן: אז שיפעלו, אז סגרנו את זה.

אילן טייכמן: נשארו שני משקיפים משני היישובים הצמודים.

וליד טאהא: דרך אגב, לא למדנו כלום מהדיון הקודם.

וליד טאהא: כלום לא למדנו.

וליד טאהא: אני לא מרגיש נוח עם התשובות שאני מקבל כאן.

וליד טאהא: קטסטרופה מוחלטת.

אילן טייכמן: יש כאן התלבטות ורצון שהרצון שלך יתקיים.

אילן טייכמן: אבל הוא יתקיים גם כשיש ועדה.

אילן טייכמן: אני רוצה רגע לחזור.

וליד טאהא: מה זאת אומרת?

וליד טאהא: רגע, אני אכניס סעיף שאני יכול להשבית את הוועדה אחרי חודשיים?

וליד טאהא: זה בסדר?

אילן טייכמן: כנראה שלא.

וליד טאהא: אה, כנראה, נו, אז תתקדמו.

אוסאמה סעדי: אדוני, שיבדקו את זה ואחרי זה.

אוסאמה סעדי: למה אנחנו תקועים פה?

וליד טאהא: אנחנו רוצים להתקדם, אוסאמה.

אוסאמה סעדי: בסדר, אבל הם לא מתקדמים.

אוסאמה סעדי: מי העלה את ההסתייגות?

אוסאמה סעדי: זה משרד הפנים, לא אנחנו.

אוסאמה סעדי: הנוסח הזה הוא מלפני כמה זמן.

אוסאמה סעדי: יכלו לדבר איתכם אז ולפתור את זה.

אוסאמה סעדי: מה, אנחנו נישאר כל הלילה על מנת עכשיו לפתור את זה?

וליד טאהא: לא, אם לא יהיה לי נוסח אני ממשיך עם הנוסח הקיים.

וליד טאהא: יש לך נוסח מוצע?

בנימין ארביב: יש לנו כמה אפשרויות, אבל אנחנו נשמח - - -

וליד טאהא: אז אם לא אנחנו ממשיכים עם הנוסח הקיים ומתקדמים, כי אנחנו רוצים להתקדם באמת.

תומר רוזנר: טוב, יש לבני עוד שתי הערות.

תומר רוזנר: הוא אמר שיש לו חמש.

וליד טאהא: עד שבני יידע מה הוא צריך לומר, אתה רוצה לומר משהו, עלי כבהה?

עלי כבהה: אני תושב כפר אום אל קוטוף שזה אחד מיישובי המועצה האזורית מנשה.

עלי כבהה: אני הייתי האיש שנקבו בשמו להיות משקיף.

עלי כבהה: לא לזה אני מתייחס.

זאב בנימין בגין: אבל זה חשוב לשמוע.

שרון רופא אופיר: זה חשוב.

שרון רופא אופיר: למה לא היית?

שרון רופא אופיר: למה לא נתנו לך?

וליד טאהא: עלי, זאת אומרת, אם יפנו אליך אתה לא תסרב?

שרון רופא אופיר: אז לדעתי, אדוני יושב הראש, חוץ מאשר שאנחנו נעביר כאן היום את החוק בקריאה שנייה ושלישית בוועדה נמנה גם את הוועדה.

שרון רופא אופיר: מה אתה אומר?

וליד טאהא: את מבינה לאן לוקחים אותנו?

שרון רופא אופיר: אנחנו נסגור עניין ויאללה - חריש תצא לדרך, תהיה לה ועדה, נאשר פה את הוועדה עם החברים.

וליד טאהא: אלה חושדים בכשרים.

עלי כבהה: אני חושב שלרשות שאני בא ממנה באמת מגיע בצדק חבר ועדה ולא משקיף ועדה.

עלי כבהה: אני חושב שכולם מסכימים על זה.

עלי כבהה: ההצעה שמציע כחלון היא שיהיו משקיפים לשני הכפרים, וזו הצעה בסדר, אבל אני שואל את עצמי - ומה בקשר לבסמ"ה?

עלי כבהה: ולוועדת תכנון עירון?

וליד טאהא: אולי הוא מכוון לשם את החבר?

משה כחלון: אפשרי.

וליד טאהא: אתה רואה, הוא אפילו הסכים.

אילן טייכמן: מה?

אילן טייכמן: למה הוא הסכים?

אילן טייכמן: אני לא מבין.

וליד טאהא: שהחבר יהיה מבסמ"ה.

משה כחלון: אדוני יושב הראש, אנחנו בעד שלום שם.

משה כחלון: אנחנו חיים עשרים ומשהו שנים ביחד.

וליד טאהא: בסדר.

וליד טאהא: תמשיך, עלי.

עלי כבהה: אני מסתפק בזה, זה המסר שאני רוצה להעביר.

וליד טאהא: טוב, אתה פתרת את כל הוויכוחים שלהם, רק שהם לא מאמינים לעצמם.

וליד טאהא: זו הבעיה שלהם.

שרון רופא אופיר: אז עכשיו אין שום בעיה, אדוני יושב הראש.

שרון רופא אופיר: אפשר להמשיך כנוסח הוועדה.

וליד טאהא: כלשונו.

שרון רופא אופיר: ממש כך.

שרון רופא אופיר: הנה.

שרון רופא אופיר: מצאנו חבר.

וליד טאהא: טוב, אנחנו רוצים להתקדם.

בנימין ארביב: אנחנו בשיח מול לשכת השרה.

בנימין ארביב: אנחנו מנסחים סעיף, אני אקריא אותו תוך שתיים-שלוש דקות.

וליד טאהא: יש לך אותו?

בנימין ארביב: כן, תוך שתיים-שלוש דקות אני אקריא אותו.

וליד טאהא: אה, אז אין לך אותו.

בנימין ארביב: עוד שתי הערות.

בנימין ארביב: לגבי הבקשה של חבר הכנסת אוסאמה שהמשקיפים יהפכו לחברים - הממשלה מתנגדת לבקשה הזו.

בנימין ארביב: זו ההערה הרביעית.

שרון רופא אופיר: אבל זה לא נמצא בנוסח.

בנימין ארביב: לא, הייתה פה איזושהי הסתייגות.

וליד טאהא: כן, הייתה הערה של חבר כנסת, בסדר.

וליד טאהא: אבל הוא לא הגיש הסתייגות.

בנימין ארביב: כן.

בנימין ארביב: לגבי בקשה שעלתה פה לנציג הארגונים הסביבתיים: שוב, העמדה העקרונית כמו שאמרנו בהתחלה היא לא לפתוח הרכבים, ולכן אנחנו לא חושבים שנכון להסכים להצעה הזאת.

ג'ידא רינאוי-זועבי: למה?

וליד טאהא: זו עמדה עקרונית גרועה.

וליד טאהא: אם ההרכב עוזר, למה לא?

בנימין ארביב: לא, שוב - כמו שהיה בתחילת הדיון לגבי המועצה הארצית: יש לנו עשרות בקשות לגבי פתיחת הרכבים.

תומר רוזנר: לא, לגבי ועדות מיוחדות אין עשרות בקשות.

בנימין ארביב: לא, לגבי מוסדות התכנון באופן כללי.

בנימין ארביב: ברור.

שרון רופא אופיר: כי אין עשרות ועדות מיוחדות.

ג'ידא רינאוי-זועבי: לא, אבל אנחנו מדברים על ועדות מיוחדות.

ג'ידא רינאוי-זועבי: לא ביקשתי עכשיו לפתוח את כל הוועדות ולא את ועדות התכנון המחוזיות.

ג'ידא רינאוי-זועבי: ספציפית לגבי הסיפור הזה.

בנימין ארביב: אני מבין, ואנחנו גם מבינים את החשיבות.

וליד טאהא: אז תגישי את זה בהסתייגות ונאשר את זה בהסתייגות.

ג'ידא רינאוי-זועבי: אוקי, בסדר גמור.

ג'ידא רינאוי-זועבי: הגשתי בהסתייגות.

בנימין ארביב: בסדר.

בנימין ארביב: דבר נוסף: לפי הנוסח שרעות הקריאה, בלי קשר למה שדיברנו עד עכשיו, כתוב שאם לא מונו הנציגים והמשקיפים כאמור אז לא יהיה תוקף לפעולות הוועדה המיוחדת.

בנימין ארביב: החברים פה יוכלו להסביר - הצטבר עומס של בקשות שקשורות להיתרים.

וליד טאהא: לא, לא.

וליד טאהא: אנחנו מדברים על ועדה מיוחדת, יחידה במינה בארץ, ואנחנו רוצים נציגים וחברים משקיפים בוועדה.

בנימין ארביב: בוודאי, ואנחנו אמרנו שזה מקובל.

וליד טאהא: יכולים להגיד לי שהצטבר עומס של עשרת אלפים בקשות - זה לא מעניין.

בנימין ארביב: לא, ברור.

בנימין ארביב: אדוני, אני אסביר למה אני מתכוון.

בנימין ארביב: לוועדה המיוחדת יש סמכויות תכנון ויש סמכויות רישוי.

בנימין ארביב: לוועדה המיוחדת יש גם רשות רישוי, אבל זה ללא קשר.

בנימין ארביב: רשות הרישוי של הוועדה המיוחדת פועלת ללא קשר לפעולות הוועדה המיוחדת.

וליד טאהא: רישוי, כמו ועדה מקומית שניגשים אליה להוציא היתר?

בנימין ארביב: כן.

בנימין ארביב: רשות רישוי מורכבת משני אנשים, זה כתוב בהוראות החוק.

בנימין ארביב: עכשיו, העומס האקוטי שהצטבר בימים אלה בגלל שהוועדה לא מתפקדת כבר יותר מחודש, קשור יותר מטבע הדברים לרישוי מאשר לתכנון.

תומר רוזנר: די, נו, באמת.

תומר רוזנר: בכמה בקשות מדובר?

בנימין ארביב: כל עסקאות הנדל"ן בחריש עצרו.

בנימין ארביב: כל עסקת נדל"ן בחריש עצרה.

תומר רוזנר: כמה בקשות להיתרים יש?

בנימין ארביב: כמה שיש, אני לא יודע, כי הוועדה לא מקבלת אותן.

תומר רוזנר: בכמה בקשות להיתרים מדובר?

אילן טייכמן: זה לא היתרים.

וליד טאהא: אני אשאל הפוך: כאשר אין ועדה כזו, הוועדה המחוזית או ועדה אחרת לא - - -

תומר רוזנר: כן, בהחלט.

וליד טאהא: אז זה הקטע.

וליד טאהא: למה אנשים לא עשו את כל מה שהיו צריכים לעשות שם?

וליד טאהא: למה לדבר על כך שתקועים כאשר יש אפשרות לעשות?

בנימין ארביב: אני אתייחס למה שאדוני שאל כי זאת שאלה חשובה.

בנימין ארביב: יש שאלה משפטית לא פשוטה בכלל, האם לאור פקיעת מרחב התכנון המיוחד הסמכויות של הוועדה המקומית בעצם לא קיימות, כי אין ועדה מקומית וזה לא הוכרז כמרחב תכנון מקומי, ולוועדה המחוזית גם אין סמכות; או שרואים בזה כשטח גלילי וחל סעיף 12 לחוק התכנון והבנייה.

בנימין ארביב: תומר בטח מכיר את זה ואם אדוני ירצה אני ארחיב.

בנימין ארביב: בסעיף 12(ב) לחוק כתוב ששטח גלילי במרחב תכנון מחוזי, כעבור חמש שנים פוקעות הסמכויות של הוועדה המחוזית והשאלה מאיפה סופרים את חמש השנים.

בנימין ארביב: אני לא אלאה את אדוני, אבל יש שאלה משפטית האם הסמכות נתונה לוועדה המחוזית.

בנימין ארביב: בכל מקרה, גם אם יש סמכות לוועדה המחוזית, אנחנו לא בטוחים שהגיוני להפנות את האנשים לוועדה המחוזית ומחר בבוקר הוועדה המחוזית שוב תאבד סמכות, והיא תחזור לוועדה המיוחדת ואנחנו נטרטר את הציבור.

בנימין ארביב: אבל אמרתי את הבקשה ואדוני יחליט.

שרון רופא אופיר: יש לכם בינתיים את הנוסח ממשרד הפנים?

שרון רופא אופיר: אנחנו ממש רוצים להתקדם.

אוסאמה סעדי: סליחה, תומר, מה הייתה ההערה האחרונה שלו על הוועדה המחוזית?

תומר רוזנר: הוא חושב שאין סמכות לוועדה המחוזית.

תומר רוזנר: אנחנו חושבים שיש סמכות לוועדה המחוזית.

אוסאמה סעדי: בעניניים שמחוץ?

אוסאמה סעדי: זה הסעיף האחרון?

תומר רוזנר: לא.

תומר רוזנר: אנחנו לא חושבים שנוצר ואקום תכנוני בשום מקום בארץ.

שרון רופא אופיר: לא, הוא לא דיבר על תכנון.

שרון רופא אופיר: הוא דיבר על רישוי.

תומר רוזנר: אה, אז אני עוד לא הבנתי את הבקשה.

שרון רופא אופיר: לא, הוא לא דיבר על תכנון בכלל.

אילן טייכמן: אני רוצה להסביר בבקשה.

אילן טייכמן: כל עסקאות היד שנייה בחריש תקועות כרגע.

אילן טייכמן: מי שרוצה להשלים פשוט לא יכול.

אוסאמה סעדי: אנחנו פה כדי לסיים עם זה.

שרון רופא אופיר: לא, אבל הוועדה אמורה לצאת לדרך.

שרון רופא אופיר: בואו.

שרון רופא אופיר: לכן אנחנו התעקשנו בשעה כזו להעביר את זה.

וליד טאהא: על כן אתם מערימים קשיים על עצמכם.

שרון רופא אופיר: כן, חבל.

שרון רופא אופיר: בואו נתקדם.

שרון רופא אופיר: באמת חבל.

וליד טאהא: כל עוד לא קיבלתי סעיף שמניח את הדעת אנחנו מתקדמים עם הסעיף שהוקרא פה על ידי רעות.

וליד טאהא: אני רוצה להתחיל להתכנס, תומר.

תומר רוזנר: בבקשה.

תומר רוזנר: יש לנו הסתייגויות של סיעות הליכוד, ש"ס, יהדות התורה.

אוסאמה סעדי: שהם לא פה, ומובן למה הם לא פה.

שרון רופא אופיר: לא, אבל הוא ביקש שגם אם הוא לא פה שנצביע.

תומר רוזנר: נכון.

תומר רוזנר: אז צריך להצביע על ההסתייגויות שהוצגו על ידי ינון.

אוסאמה סעדי: אבל יש לי הסתייגויות ועוד לא נימקתי.

תומר רוזנר: רגע, אחד אחד.

אוסאמה סעדי: אני לא כמוהם.

אוסאמה סעדי: הם הגישו והלכו, הם יודעים למה.

אוסאמה סעדי: הם רוצים את החוק הזה, והם רוצים שאתם ולא הם תעבירו את החוק הזה.

וליד טאהא: יש לנו את ההסתייגויות שהוגשו בשם הליכוד, ש"ס, יהדות התורה והציונות הדתית.

תומר רוזנר: אני רק אציין שטרם הומצאו חתימות.

אוסאמה סעדי: הם לא כאן, אדוני יושב הראש.

תומר רוזנר: אבל הם ביקשו ויושב הראש הסכים.

וליד טאהא: הם ביקשו שאני אצביע על ההסתייגויות בהעדרם.

אוסאמה סעדי: לא, ינון היה כאן אז אני מבין.

וליד טאהא: אז יש להם שמונה הסתייגויות על סעיף 2.

וליד טאהא: אני רוצה להצביע בבת אחת על שמונה ההסתייגויות שהשאירו לי על סעיף 2.

אוסאמה סעדי: יש פעמיים סעיף 2.

תומר רוזנר: לא, אין פעמיים.

רעות בינג: בסעיף 2 יש פסקאות.

אוסאמה סעדי: אז על כל סעיף 2?

אוסאמה סעדי: אבל טענתי נושא חדש.

אוסאמה סעדי: אי אפשר להצביע.

תומר רוזנר: לא, אפשר להצביע, בכפוף להחלטה.

תומר רוזנר: אנחנו לא מסיימים את הדיון.

תומר רוזנר: הדיון יסתיים רק אם תהיה הצבעה.

אוסאמה סעדי: לא, אדוני.

אוסאמה סעדי: תומר, תבדוק.

אוסאמה סעדי: ברגע שאני טוען נושא חדש על סעיף מסוים - אי אפשר להצביע עליו.

תומר רוזנר: אנחנו לא מצביעים על הסעיף.

אוסאמה סעדי: על ההסתייגויות לסעיף.

תומר רוזנר: אנחנו יכולים להצביע על ההסתייגויות.

אוסאמה סעדי: אבל אם זה נושא חדש, למה להצביע בכלל?

תומר רוזנר: אנחנו יכולים להצביע על ההסתייגויות.

תומר רוזנר: אם הוועדה תקבע שזה נושא חדש, אנחנו לא נצביע על הסעיף.

אוסאמה סעדי: ממה שאני יודע, ברגע שאתה טוען לנושא חדש על סעיף מסוים - אתה לא יכול להצביע על ההסתייגויות.

תומר רוזנר: נכון, אנחנו לא יכולים להצביע על הסעיף.

אוסאמה סעדי: על ההסתייגויות.

תומר רוזנר: על הסתייגויות אפשר להצביע.

אוסאמה סעדי: אם תתקבל הטענה של נושא חדש, אז לא צריך להצביע.

וליד טאהא: לא, אני מבין את תומר.

וליד טאהא: הוא אומר שאפשר להצביע על ההסתייגויות.

וליד טאהא: על הסעיף - אי אפשר להצביע.

וליד טאהא: בסדר.

וליד טאהא: אני מקבל את זה.

וליד טאהא: אז אנחנו רוצים להצביע על ההסתייגויות שהגישו.

וליד טאהא: אנחנו נצביע על זה בחבילה אחת, מ-1 עד 8.

וליד טאהא: מי בעד ההסתייגויות?

וליד טאהא: מי נגד?

וליד טאהא: מי נמנע?

וליד טאהא: לא אושר

וליד טאהא: ההסתייגויות לא התקבלו.

וליד טאהא: ג'ידא רינאוי, תציגי את ההסתייגות שלך ונצביע עליה.

ג'ידא רינאוי-זועבי: אני מבקשת שיהיה מעוגן בחוק שבהרכב של ועדות התכנון המיוחדות יהיה באופן קבוע גם נציג של ארגוני הסביבה, שהם ארגונים אזרחיים חשובים בכל הנושא של תכנון ובנייה של עיר או יישוב חדש.

וליד טאהא: מי בעד ההסתייגות שזה עתה חברת הכנסת הציגה בעל פה?

זאב בנימין בגין: זה לא קיים?

תומר רוזנר: רגע, אני רוצה לענות לחבר הכנסת בגין.

אוסאמה סעדי: אבל אנחנו כבר בהצבעה, תומר.

אוסאמה סעדי: הצבענו כבר.

אוסאמה סעדי: כבר העלינו את זה.

וליד טאהא: ארבעה בעד.

וליד טאהא: מי נגד?

וליד טאהא: מי נמנע?

וליד טאהא: אושר

וליד טאהא: ההסתייגות של חברת הכנסת ג'ידא התקבלה והיא תוכנס לנוסח.

וליד טאהא: ההצבעה על הנוסח תהיה כלולה בהסתייגות שלך.

וליד טאהא: חבר הכנסת אוסאמה.

וליד טאהא: איפה ההסתייגויות שלך?

אוסאמה סעדי: אין לי הרבה.

וליד טאהא: אתה רוצה לנמק אותן בחבילה אחת ושנצביע עליהן בחבילה אחת?

אוסאמה סעדי: לא.

אוסאמה סעדי: אחת-אחת.

אוסאמה סעדי: בסך הכל חמש הסתייגויות.

אוסאמה סעדי: קודם כל אני רוצה לטעון את הנושא חדש ולנמק.

וליד טאהא: עכשיו או אחרי שנסיים את ההסתייגויות?

אוסאמה סעדי: לא, לפני.

וליד טאהא: ועדת הכנסת בכנסת?

וליד טאהא: אנחנו צריכים שמישהו מטעמנו יבדוק את ועדת הכנסת.

וליד טאהא: חבר הכנסת מבקש לטעון לנושא חדש.

וליד טאהא: נתחיל עם ההסתייגויות שלך.

אוסאמה סעדי: קודם כל, ההסתייגות הראשונה היא לשם החוק.

אוסאמה סעדי: איך שאמרת וכולנו יודעים, ברגע שאומרים את השם הצעת חוק תכנון ובנייה (תיקון מס' 128) - ישר יודעים.

וליד טאהא: אתה אומר, לקרוא לילד בשמו.

אוסאמה סעדי: בדיוק.

אוסאמה סעדי: אני רוצה לקרוא לילד בשמו, שזה חוק חריש.

אוסאמה סעדי: הייתה ועדה מיוחדת אחת ויחידה לחריש.

אוסאמה סעדי: עכשיו שמענו שיש עוד ועדה מיוחדת שנייה, אבל שיקראו לזה כך.

אוסאמה סעדי: ואני אומר - בכל מקרה: הוועדה המיוחדת השנייה תהיה ועדה מיוחדת הגולן.

אוסאמה סעדי: שאנשים יידעו, ושהשם יתאים לתוכן של החוק.

אוסאמה סעדי: זו ההסתייגות הראשונה שלי, שיש לקרוא לחוק זה - לא תיקון 128 אלא חוק מיוחד לחריש.

וליד טאהא: אתה רוצה שנצביע על כל הסתייגות בנפרד?

וליד טאהא: תומר, מה אתה אומר על ההסתייגות?

תומר רוזנר: קודם כל, כפי שאמרתי, בהצעת החוק כלולים שני נושאים.

תומר רוזנר: הנושא הראשון שעליו דיברנו בתחילת הדיון לא קשור לעניין חריש.

תומר רוזנר: הנושא השני של הוראת השעה אכן נוגע לוועדה מיוחדת אחת, אבל לא מקובל בהצעות חוק לנקוב בשמות הוועדות שמדובר בהן, אם כי ידוע לכל שהוראת השעה היא פרסונלית וחלה רק במקרה חריש.

וליד טאהא: כלומר, אנחנו יודעים שהיא פרסונלית אבל עושים את עצמנו לא יודעים.

אוסאמה סעדי: אמרת, תומר - אם זה חוק פרסונלי וזה חוק מיוחד לחריש, אז צריך לקרוא לו.

וליד טאהא: כן, אבל לא עושים חוק ספציפי ליישוב.

אוסאמה סעדי: אבל זה חוק ספציפי.

וליד טאהא: בסדר, על כן גם לא מכנים אותו חוק חריש.

אוסאמה סעדי: אבל זה חוק ספציפי.

וליד טאהא: כן, בסדר.

וליד טאהא: עכשיו מתחיל להיות לא ספציפי.

וליד טאהא: מתחיל להתרחב.

אוסאמה סעדי: לא, אז יש ועדה מיוחדת לגולן.

אוסאמה סעדי: שיקראו לזה ועדה מיוחדת לגולן.

וליד טאהא: כן, אתה מבין?

וליד טאהא: זאת אומרת - זה לא ספציפי.

וליד טאהא: זה מתחיל להתרחב.

וליד טאהא: גם למודיעין הייתה ועדה כזאת.

שרון רופא אופיר: אז אוסאמה, אני מציעה שאתה תגיש הצעת חוק שמותר להגיש בכנסת הצעות חוק לפי שמות יישובים.

שרון רופא אופיר: פשוט תעשה שינוי.

אוסאמה סעדי: אני נגד כל החוק הזה.

וליד טאהא: אפשר להבין את הבקשה ואפשר להבין גם את הסירוב.

וליד טאהא: בשתי הדעות יש היגיון כלשהו.

וליד טאהא: אנחנו נצביע על ההסתייגות הראשונה שהעלה חבר הכנסת אוסאמה סעדי בשם סיעת הרשימה המשותפת.

וליד טאהא: מי בעד ההסתייגות של חבר הכנסת אוסאמה?

וליד טאהא: מי נגד?

וליד טאהא: מי נמנע?

וליד טאהא: לא אושר

וליד טאהא: אנחנו עוברים להסתייגות מס' 2.

אוסאמה סעדי: הסתייגות מס' 2 בדיוק נוגעת למה שדנו בו בשעה האחרונה, שאלה הנציגים, החברים והמשקיפים בוועדה המיוחדת.

אוסאמה סעדי: אנחנו יודעים שבשתי התקופות, הראשונה והשנייה, לא מונו ולא השתתפו.

וליד טאהא: אתה רוצה רוויזיה?

אוסאמה סעדי: כן, בטח.

לאה קריכלי: אין ועדת הכנסת.

לאה קריכלי: המליאה גם סגורה, אז כל הודעה צריכה להינתן שלוש שעות מראש.

לאה קריכלי: אפשר להכין למחר בבוקר.

וליד טאהא: אוקי, תמשיך.

אוסאמה סעדי: אני מבקש בהסתייגות הזאת שיהיו שלושה חברים ולא רק חבר ושני משקיפים כפי המצב היום.

אוסאמה סעדי: שלושה חברים של רשות גובלת ורשות סמוכה, וכך אנחנו נוכל להבטיח שיש בוועדה ייצוג ליישובים הסמוכים והגובלים לחריש, שישמיעו את הדעה שלהם בוועדה המיוחדת.

אוסאמה סעדי: לא יעלה על הדעת, אדוני יושב הראש, שלא יהיו נציגים ליישובים סמוכים שיכולים להיפגע מהחלטות של הוועדה המיוחדת - למשל היישוב ערערה והיישוב ברטעה שהוא חלק ממועצה אזורית בסמ"ה, וגם שני היישובים אום אל קוטוף ומייסר.

וליד טאהא: אבל אוסאמה, פה נאמר שהוועדה תדון בתוכניות בתוך גבולות היישוב.

וליד טאהא: למה זה צריך לפגוע באחרים?

אוסאמה סעדי: תכף אני אתייחס גם בהסתייגות השלישית לכל העניין הזה.

וליד טאהא: אבל מקצועית, אם זה כך, למה הם צריכים להיות חברים בוועדה שדנה בנושאים שקשורים בתוך היישוב?

אוסאמה סעדי: כי זה קשור אליהם.

אוסאמה סעדי: כי חלק מהקרקעות שבתוך חריש שייכות לאום אל קוטוף.

וליד טאהא: האדמה הפרטית עדיין שייכת לבעליה.

וליד טאהא: מה הקשר?

אוסאמה סעדי: כי אין להם נציגים בוועדה.

אוסאמה סעדי: הוועדה הזאת תחליט על עתיד הקרקע הזאת, מה יעשו בזה, תעשייה, שינוי ייעוד.

שרון רופא אופיר: לא, אבל הוסבר לנו בדיון הקודם.

שרון רופא אופיר: כמדומני, אילן הסביר על גבולות השטח התכנוני שהוועדה הזו סוברנית לעסוק בהם.

וליד טאהא: לא, הוא מדבר על משהו בתוך הגבולות.

אוסאמה סעדי: אבל בתוך השטח הזה יש קרקעות.

שרון רופא אופיר: לא, ואז דובר על כמה מתוך זה זו קרקע פרטית.

שרון רופא אופיר: הרי ניהלנו על זה דיון שלם בדיון הקודם.

שרון רופא אופיר: זה כבר עלה.

אוסאמה סעדי: נו, אז אני אומר: גם אם יש אחוז אחד של קרקע.

וליד טאהא: אוקי, בסדר.

וליד טאהא: הוא מנמק את ההסתייגות.

וליד טאהא: אני שאלתי מקצועית.

אוסאמה סעדי: לא, גם עכשיו כשהרחיבו את שטח השיפוט של חריש ב-2,300 דונם - נכון שזה לא קשור וזו החלטה של משרד הפנים; אבל זה משפיע על היישובים.

וליד טאהא: ועדת הגבולות.

אוסאמה סעדי: עכשיו יש כניסה חדשה של חריש מהכיוון של ברטעה.

אוסאמה סעדי: בוודאי שזה משפיע.

אוסאמה סעדי: ברגע שיש אזורי תעשייה, אז לא מיליון מטר - 500 אלף.

אוסאמה סעדי: ה-500 אלף מטר האלה לא משפיעים על מכלול האזור?

אוסאמה סעדי: לא משפיעים על ברטעה, שיש שם אזור מסחר משגשג?

אוסאמה סעדי: בוודאי שכן.

וליד טאהא: לא, שאלתי מה ההבדל בין חבר אחד ושני משקיפים, לצורך העניין, כאשר ההחלטות מתמקדות בתוך גבולות היישוב.

וליד טאהא: למה צריך חברים ולא משקיפים?

אוסאמה סעדי: כי למשקיף אין זכות הצבעה.

אוסאמה סעדי: הוא יכול לבוא ולהגיד את העמדה שלו, אבל בסוף אין לו זכות הצבעה.

אוסאמה סעדי: לחבר יש זכות הצבעה.

וליד טאהא: כמה חברים יש בסך הכל בוועדה?

אילן טייכמן: אם אני לא טועה, 14 חברים.

משה כחלון: 14, ועוד 2 זה יהיה 16.

אוסאמה סעדי: אז מה?

אוסאמה סעדי: שיהיו שניים.

תומר רוזנר: יש 13 חברים.

תומר רוזנר: עם מה שקיבלתם עכשיו זה יהיה 14.

וליד טאהא: 14 עם ההסתייגות של ג'ידא?

אוסאמה סעדי: אני לא מבין.

אוסאמה סעדי: עם כל הכבוד, איכות סביבה - עלא ראסי ועיני, ואנחנו תמכנו.

אוסאמה סעדי: אבל איך אתם יכולים להתנגד לחברים מהיישובים הערביים לתוך הוועדה?

וליד טאהא: מה העמדה של המשרדים?

וליד טאהא: יש פה הצעה.

וליד טאהא: חבר הכנסת אוסאמה, אתה תפטור אותנו מההצעה לנושא חדש?

אוסאמה סעדי: אם ההסתייגות תתקבל?

אוסאמה סעדי: יכול להיות.

וליד טאהא: אז מה העמדה העקרונית?

וליד טאהא: למה זה בעייתי?

בנימין ארביב: שוב, הקביעה של ההרכב, החברים, הנציגים והמשקיפים נקבעה בתיקון הקודם.

וליד טאהא: עזוב את התיקון הקודם.

וליד טאהא: מדברים על התיקון הנוכחי.

בנימין ארביב: כן, זה אותו דבר.

וליד טאהא: במקום משקיפים הוא מדבר על חברים.

בנימין ארביב: כן, מה שקבוע היום ששני נציגי הרשויות הסמוכות יהיו משקיפים.

בנימין ארביב: הבקשה היא כרגע שגם הם יהיו חברים, ואז להוסיף ולשנות בעצם את הרכב הוועדה.

בנימין ארביב: זה שינוי מהותי, שלעוד שני חברים תהיה זכות הצבעה.

בנימין ארביב: אנחנו לא רואים איך התיקון הזה קשור להארכה הנוספת של השנתיים.

בנימין ארביב: ההרכב קבוע בחוק, ולא מבקשים כרגע לפתוח אותו.

אוסאמה סעדי: כי אתם מבקשים בפעם הראשונה בהיסטוריה הארכה שלישית.

אוסאמה סעדי: עוד לא היה תקדים כזה.

בנימין ארביב: זה נכון, אדוני.

אוסאמה סעדי: ואני מזכיר לכם שאתם התחייבתם שלא תהיה הארכה שלישית.

אוסאמה סעדי: עכשיו אתם באים בהארכה שלישית, ואנחנו מבקשים להבטיח ייצוג של הנציגים הסמוכים.

קריאה: כמה נציגים יש לרשות המקומית חריש?

תומר רוזנר: ארבעה.

אילן טייכמן: אני רוצה להתייחס רגע ברשותך.

שרון רופא אופיר: הוועדה עצמה מיועדת למקום, כדי להמשיך את התכנון.

אילן טייכמן: תראו, אני רוצה לומר לגבי ההצעה שלך.

אילן טייכמן: אם היינו נמצאים בוועדה מיוחדת שנמצאת על כל גבולות חריש שגובלים, למשל, בברטעה, בערערה, ויש לה סמכויות מלאות על כל השטח - הייתי אומר שאולי יש איזשהו היגיון.

שרון רופא אופיר: לא אולי, בטוח.

אילן טייכמן: בעניין של יישובים שהם במרחק של קילומטרים.

אילן טייכמן: ברטעה, כמו שאמרתי קודם - קילומטר וחצי.

אילן טייכמן: בערערה אנחנו כבר מדברים על 5-4 קילומטר ובכפר קרע מרחק דומה.

אילן טייכמן: אנחנו מדברים פה על מרחקים גדולים מאוד, חוסר רלוונטיות מוחלט.

אילן טייכמן: אם היינו מדברים על ועדה מיוחדת, נקרא לזה גדול-גדול, עם כל הסמכויות וכל שטח חריש - הייתי אומר שיש כאן היגיון בהצעה.

אילן טייכמן: אנחנו מדברים פה פנימה לתוך עיר בתחום שיפוט חריש.

אילן טייכמן: אנחנו מדברים רק על תחום שיפוט חריש, במרחק גדול מאוד מהיישובים הסמוכים.

אילן טייכמן: הם לא סמוכים קרוב, הם סמוכים רחוקים.

אילן טייכמן: אני חושב שזה לא רלוונטי לפעולה של הוועדה המיוחדת.

אילן טייכמן: זה כמו שנציג של העיר חריש יישב בוועדה המקומית בכפר קרע, למשל, ויעסוק שם בתכנון של מגרש בית ספר.

אוסאמה סעדי: אילן, אתם ועדה מיוחדת שיש לה סמכויות של ועדה מחוזית מרחבית.

אוסאמה סעדי: יש לכם את כל הסמכויות.

אוסאמה סעדי: אל תשווה את זה לוועדה מקומית.

אוסאמה סעדי: אתה רוצה - קח את הסמכויות של ועדה מקומית, אני לא רוצה אף אחד.

אוסאמה סעדי: בבקשה.

אוסאמה סעדי: קח סמכויות של ועדה מקומית חריש - לא רוצים לא משקיף ולא חבר.

אילן טייכמן: זה נכון שהיא גם בסמכויות של ועדה מחוזית, אבל היא מסתכלת פנימה.

אוסאמה סעדי: איך אני יודע?

אוסאמה סעדי: אני רוצה להבטיח את זה.

אוסאמה סעדי: אני לא סומך עליכם.

אוסאמה סעדי: אנחנו לא סומכים עליכם.

אוסאמה סעדי: עובדה, אדון אילן, שאתה יושב ראש הוועדה.

אוסאמה סעדי: אתה עברת שלוש שנים.

אילן טייכמן: אני לא יושב ראש הוועדה.

אילן טייכמן: אני חבר בוועדה.

אוסאמה סעדי: חבר ועדה.

אוסאמה סעדי: שלוש שנים עבדתם, לא הזמנתם ולא מיניתם לא חבר ולא משקיף.

אוסאמה סעדי: מה אתה רוצה, איך אתה רוצה שאני אסמוך עליכם?

וליד טאהא: את זה מיצינו.

וליד טאהא: כן.

אוסאמה סעדי: לא, אבל הוא שואל אותי למה.

וליד טאהא: העמדה שאתם מתנגדים לרעיון.

אילן טייכמן: אני חושב שלאור הצעת החוק והפעולות שהן פנימה לתוך העיר - רק לשנות תוכניות קיימות, לא שטחים חדשים; כל הדברים שמופיעים בחוק ואנחנו מסכימים עליהם - אני חושב שהם לבד מעידים על זה שהתכנון פנימה צריך להמשיך, להתמקד פנימה ובהרכב דומה.

וליד טאהא: אבל אם יש לך 14 חברים, למה אתה מפחד מעוד שני חברים?

וליד טאהא: מה זה ישנה?

וליד טאהא: זה ישנה את כל המפה?

אילן טייכמן: זה בהחלט ישנה את הרכב הוועדה.

אילן טייכמן: זה ישנה את היכולת שלה לקבל החלטות.

אילן טייכמן: בגלל זה היא ועדה מיוחדת.

וליד טאהא: למה?

אילן טייכמן: כי יש כאן אירוע מיוחד בעניין הזה, של עיר חדשה עם כל הפעולות הדרמטיות, עם פעולות גדולות מאוד בתוך העיר.

וליד טאהא: בסדר, אבל איפה הבעיה?

אילן טייכמן: הבעיה היא שהיישובים הסמוכים הם לא משהו שהוא רלוונטי לפעולות של הוועדה.

אילן טייכמן: אנחנו מתמקדים פה בפיתוח של יישוב מסוים; עיר מסוימת.

אילן טייכמן: אם הייתה ועדה מיוחדת בכפר קרע, לא הייתה שום רלוונטיות שחבר בוועדה יגיע מחריש.

אוסאמה סעדי: אבל יש הבדל.

אילן טייכמן: ההצעה הזו, זה לסרס את הוועדה המיוחדת.

אילן טייכמן: זה לשמוט את השטיח מתחת ליכולת שלה לפעול.

אוסאמה סעדי: אתה כל הזמן משווה כאילו לוועדה.

אוסאמה סעדי: אני לא רוצה שאתה תהיה בכפר קרע ולא בערערה, וכפר קרע לא רוצה להיות בחריש, אבל שיהיו אותן סמכויות.

אוסאמה סעדי: הרי הקימו ועדה מיוחדת במינה - אחת ויחידה במינה בישראל, לחריש.

אוסאמה סעדי: אז אתה לא רוצה אפילו שיהיו חברים מיישובים סמוכים.

אוסאמה סעדי: זו הבעיה.

אילן טייכמן: לא חברים.

אילן טייכמן: חבר אחד מיישוב גובל - בוודאי שכן.

אילן טייכמן: גם אין ויכוח על זה.

אוסאמה סעדי: שאתה לא מינית.

אילן טייכמן: לא אני ממנה ולכן זה לא שלא מיניתי.

אוסאמה סעדי: ולכן אתה עכשיו מתנגד לשני חברים, כי אתה לא רוצה שיהיו בכלל בוועדה.

אילן טייכמן: לא.

אילן טייכמן: אני מתייחס מהותית לפעולה של הוועדה ולמה שהיא עושה פנימה בתוך היישוב.

אילן טייכמן: אנחנו רוצים לשמור על היכולת של הוועדה לתפקד.

אוסאמה סעדי: מה, שניים יפריעו לוועדה לעבוד?

אילן טייכמן: בוודאי שכן.

אוסאמה סעדי: למה?

אוסאמה סעדי: איך יפריעו?

אילן טייכמן: כי זה משנה את ההרכב.

אילן טייכמן: הם לא רלוונטיים לפעולה בתוך חריש.

אוסאמה סעדי: שניים מתוך 14, איך יפריעו?

אילן טייכמן: הם לא רלוונטיים.

אילן טייכמן: אגב, זו חריש, אבל אני בעצמי עסקתי בזה ואני לא רוצה להיכנס לשמות וזה יכול להיות בהזדמנות אחרת עיר ערבית חדשה.

אילן טייכמן: אני רוצה לראות מה הייתה התגובה אם עיר שנמצאת שבעה קילומטר הייתה חברה בתוך האירוע הזה.

אילן טייכמן: זה לא סביר.

אוסאמה סעדי: כשיקימו עיר ערבית ראשונה, אתה יודע את מי ישימו שם?

אוסאמה סעדי: אולי ישימו כמה נציגים ערבים.

אילן טייכמן: הייתה הצעה לוועדה מיוחדת לגבי אותו יישוב.

וליד טאהא: איזה יישוב?

אילן טייכמן: ג'דיידה-מכר במקרה הזה.

אילן טייכמן: אני טיפלתי ואני מכיר אותו מקרוב מאוד.

אוסאמה סעדי: שם לא היה יישוב.

אילן טייכמן: ג'דיידה-מכר - הייתה אמורה לקום שם ועדה מיוחדת.

ג'ידא רינאוי-זועבי: זה לפני עשר שנים, ובינתיים לא.

אילן טייכמן: לפני שבע שנים.

אוסאמה סעדי: מי היה בוועדה שם?

אוסאמה סעדי: תגיד לנו מי היה בוועדה שם.

וליד טאהא: עזוב, עזוב.

אוסאמה סעדי: לא, שהוא יגיד.

אילן טייכמן: אם כרמיאל הייתה חברה שם - - -

וליד טאהא: אילן.

וליד טאהא: אנחנו יכולים גם להתנגד להסתייגות והדיון יימשך למחר גם.

שרון רופא אופיר: אבל למה שהדיון יימשך למחר ולא נתקדם?

וליד טאהא: כי יש לו טענה לנושא חדש.

שרון רופא אופיר: על מה הנושא החדש?

אוסאמה סעדי: טענתי.

אוסאמה סעדי: את רוצה לנמק - אני אנמק, בוועדת הכנסת.

אוסאמה סעדי: לא פה.

וליד טאהא: זה הוא טען, שרון.

וליד טאהא: זה לא אני ולא את.

וליד טאהא: אין לנו יכולת להפקיע ממנו, אלא אם כן הוא עכשיו מוותר.

אוסאמה סעדי: לא.

אוסאמה סעדי: כשיוותרו - אני אוותר.

שרון רופא אופיר: שמי יוותר?

שרון רופא אופיר: שהם יוותרו על מה?

אוסאמה סעדי: הם לא מוכנים שום דבר.

וליד טאהא: מ-14 נציגים של היום.

תומר רוזנר: 15.

וליד טאהא: לא.

וליד טאהא: אם מוסיפים את השלושה על ה-14 זה 17 נציגים, לא 16.

אוסאמה סעדי: הוסיפו אחד.

תומר רוזנר: לא, שנייה.

תומר רוזנר: אני אסביר.

תומר רוזנר: בהרכב היו 14.

תומר רוזנר: אתם החלטתם עכשיו להוסיף עוד אחד שזה נציג ארגונים סביבתיים - זה 15.

תומר רוזנר: אם אתם מוסיפים עוד שניים, זה 17.

אילן טייכמן: לא, לא.

אילן טייכמן: תומר, הנציג הסביבתי הוא כבר בוועדה.

אילן טייכמן: הוא חבר בוועדה.

אילן טייכמן: הארגונים הסביבתיים כבר בוועדה.

תומר רוזנר: אני מדבר על הנציג של הרשות המקומית.

תומר רוזנר: בסדר, אז 14 ו-16.

תומר רוזנר: זה לא משנה.

אוסאמה סעדי: שניים בתוך 16 יפריעו לוועדה.

וליד טאהא: ואתה אומר שזה הרכב מסוכן לחריש?

אילן טייכמן: זה לא עניין של מסוכן לחריש.

אילן טייכמן: יש מטרה בחוק התכנון והבנייה לוועדה מיוחדת.

אילן טייכמן: זה מחמיץ לחלוטין את העניין.

וליד טאהא: אילן, אתה כנראה לא מקשיב לעצמך.

וליד טאהא: אני הקשבתי לך וזו הייתה התובנה שלי.

וליד טאהא: אתה חושב שההרכב הזה יהיה מסוכן לחריש?

אילן טייכמן: אני חושב שההרכב הזה, של יישובים רחוקים מוועדה מיוחדת שיישבו בתוך ועדה מיוחדת, לא רלוונטיים לתכנון של העיר.

וליד טאהא: את זה שמעתי.

וליד טאהא: מתוך ה-17, ה-16.

תומר רוזנר: 17.

וליד טאהא: 17, לא משנה.

וליד טאהא: זה הרכב מסוכן ליישוב?

אילן טייכמן: לא מסוכן.

אילן טייכמן: אני מדגיש שוב - לא יעזור.

אילן טייכמן: אני לא אגיד מסוכן.

שרון רופא אופיר: הוא אמר שהוא חושב שאין קשר.

אוסאמה סעדי: למה החוק הקודם שלא התנגדתם אליו, מצא לנכון בכל זאת להזמין שני משקיפים?

אוסאמה סעדי: להביע את דעתם, לשמוע?

אילן טייכמן: משקיפים - כן, בוודאי.

אילן טייכמן: אין שום בעיה להביע דעה.

אוסאמה סעדי: מה ההבדל?

וליד טאהא: אני התרשמתי שאני דווקא יודע את התשובה: כי לא התכוונו להזמין אותם.

אוסאמה סעדי: בדיוק.

וליד טאהא: בסדר, אני לא רוצה לחזור לזה.

וליד טאהא: אם ההחלטה פה תתקבל, על שני משקיפים, אחד או שלושה - שיהיו בוועדה.

שרון רופא אופיר: את זה כבר קיבלנו בתוך החוק.

שרון רופא אופיר: זה כבר קיים בחוק.

וליד טאהא: לא, עכשיו הוא הגיש הסתייגות.

וליד טאהא: אחרת כל הוויכוח לא היה קיים.

אילן טייכמן: אנחנו בעד להישאר עם תוספת של נציג אחד מרשות מקומית גובלת ועוד שני משקיפים, כפי הצעת החוק הממשלתית.

שרון רופא אופיר: טוב.

שרון רופא אופיר: בואו נצביע על ההסתייגות שלו.

וליד טאהא: אז זהו, אז אנחנו הולכים להצביע על ההסתייגות, אלא אם כן - אני לא יודע; אם נגיד שיהיו שני חברים ומשקיף, זה יפתור את הבעיה?

שרון רופא אופיר: אם יהיו שני חברים ומשקיף, אתה מושך את הדבר החדש?

שרון רופא אופיר: כדי שאנחנו נוכל להצביע פה הערב?

שרון רופא אופיר: בוא נהיה יעילים פה, בבקשה.

שרון רופא אופיר: פעם אחת נוכיח לכולם שאפשר לעשות פוליטיקה יעילה.

שרון רופא אופיר: זה אפשרי?

שרון רופא אופיר: יהיו שני חברים ומשקיף בוועדה בחריש.

שרון רופא אופיר: מקובל עליך, חבר הכנסת סעדי?

אוסאמה סעדי: לא.

זאב בנימין בגין: התייעצות סיעתית, אוסאמה ואני.

וליד טאהא: לך להתייעצות, אתה וחבר הכנסת בני בגין.

שרון רופא אופיר: בבקשה.

שרון רופא אופיר: כן.

שרון רופא אופיר: ונתקדם, ונצביע היום על הוועדה.

וליד טאהא: אבל ביקשת התייעצות סיעתית?

וליד טאהא: אתה יכול לקחת אותו להתייעץ איתו.

וליד טאהא: חמש דקות התייעצות סיעתית.

אוסאמה סעדי: אבל מה עם הסעיף?

אוסאמה סעדי: הסעיף נשאר?

אוסאמה סעדי: אם החברים לא מונו?

תומר רוזנר: זה נשאר.

וליד טאהא: כבר אמרתי: אם לא יהיה ניסוח מניח דעת, נשאר אותו ניסוח.

שרון רופא אופיר: בסדר?

שרון רופא אופיר: מקובל?

וליד טאהא: חבר הכנסת בני בגין רוצה לעשות איתך התייעצות.

שרון רופא אופיר: האם זה מקובל ונוכל לברך על המוגמר?

שרון רופא אופיר: ותודה לאל, תהיה ועדה מיוחדת לחריש.

אוסאמה סעדי: אני נגד.

וליד טאהא: שרון, למרות זאת יצאנו להתייעצות סיעתית של חמש דקות.

וליד טאהא: אנחנו מחדשים את הדיון.

וליד טאהא: חבר הכנסת בני בגין ביקש התייעצות סיעתית ולא התייעץ עם אף אחד.

וליד טאהא: אבל תחת זאת הוא סיפק לנו זמן כדי לעשות התייעצויות אחרות.

אוסאמה סעדי: הוא ראה לאן הרוח נושבת ונתן לכם את ההזדמנות.

אוסאמה סעדי: נקווה שיש תשובות.

וליד טאהא: איפה נתחיל?

וליד טאהא: אוסאמה, אתה באותה דעה?

וליד טאהא: נשמע עכשיו.

אוסאמה סעדי: לא, מה התשובה שלהם?

בנימין ארביב: לגבי שדרוג מעמד משקיפים לחברים: משרד הפנים מתנגד להצעה הזאת.

זאב בנימין בגין: אחד.

וליד טאהא: אחד יש, חבר הכנסת בגין.

בנימין ארביב: כן, שדרוג של אחד.

בנימין ארביב: גם לשדרוג של אחד.

זאב בנימין בגין: ידידי בני דיבר בלשון רבים כללית.

שרון רופא אופיר: ההצעה - החלפה של משקיף אחד בנציג.

שרון רופא אופיר: זו לא הצעה שלי.

וליד טאהא: הוספת עוד נציג, במקום משקיף כחבר, אבל משרד הפנים מתנגד.

בנימין ארביב: אכן כך.

בנימין ארביב: לגבי הנושא של הירוקים - ההסתייגות של חברת הכנסת שעברה פה: שרת הפנים שוקלת לבקש רוויזיה בעניין הזה.

בנימין ארביב: אנחנו נחליט.

בנימין ארביב: לגבי הנושא השלישי, שקשור לקביעה שאם לא מונו הנציגים והמשקיפים לא יהיה תוקף לפעולות הוועדה: אנחנו ביקשנו להוסיף סעיף למעט אם הם לא מונו מסיבות שאינן תלויות בשר הפנים.

בנימין ארביב: יש לנו נוסח חלופי שאנחנו מקווים שיניח את דעת הוועדה.

זאב בנימין בגין: אדוני יושב הראש, אני מזכיר לכבודו שבחוק הקודם שדנו בו, חוק החשמל, יש סעיף של התניה שמדבר על המבקש שלא מממש את בקשתו מסיבות שאינן תלויות בו.

זאב בנימין בגין: אישרנו רק אתמול.

וליד טאהא: כן.

וליד טאהא: לא רלוונטי לשלוש שנים של תפקוד שלא נעשה בהן מינוי.

וליד טאהא: על כן ההשוואה היא קצת בעייתית.

וליד טאהא: כן, בנימין.

בנימין ארביב: לגבי הסעיף הזה, אני אקריא נוסח חלופי.

בנימין ארביב: הסעיף הזה מסדיר בעצם את כל הפרוצדורה של מינוי הנציגים.

בנימין ארביב: פסקה (ד) מדברת על ההוראה שרעות הקריאה בהתחלה, שאם לא מונו הנציגים והמשקיפים לא יהיה תוקף לפעולות הוועדה המיוחדת.

בנימין ארביב: אנחנו מציעים להוסיף פסקה (ה).

וליד טאהא: בנוסף למה שכתוב?

בנימין ארביב: אחרי פסקה (ד) שרעות הקריאה, אנחנו מציעים להוסיף פסקה (ה).

בנימין ארביב: אני אקריא את (ד): על אף האמור בסעיף 41, בתקופה הנוספת השלישית כמשמעותה בסעיף 33 לא יהיה תוקף לפעולות הוועדה המיוחדת אם לא מונו בה החברים והמשקיפים כאמור בסעיפים קטנים (ב) ו-(ג).

בנימין ארביב: זה הסעיף שרעות הקריאה.

בנימין ארביב: אנחנו מציעים להוסיף אחרי פסקה (ד) הזו פסקה (ה), שתגיד את הדבר הבא: הרשויות המקומיות הגובלות והסמוכות יעבירו לשר הפנים רשימה של לפחות שלושה מועמדים לשם מינוי הנציגים והמשקיפים כאמור, בתוך עשרה ימים מיום תחילתו של חוק זה.

בנימין ארביב: שר הפנים יחליט בדבר מינוי הנציגים כאמור בתוך 14 יום, מיום שהועברו אליו הנציגים או מתום המועד להעביר את רשימת הנציגים כאמור.

בנימין ארביב: החליט שר הפנים על המועמדים למינוי - יעבירו המועמדים למינוי את המסמכים הנדרשים למינוי בתוך עשרה ימים.

בנימין ארביב: לא העבירו הרשויות המקומיות הגובלות והסמוכות רשימת מועמדים, או לא העבירו המועמדים למינוי את רשימת המסמכים כאמור - לא יחולו הוראות פסקה (ד).

בנימין ארביב: אנחנו בעצם אומרים: לא יחולו הוראות פסקה (ד), זו אותה פסקה שמדברת על הסנקציה.

וליד טאהא: כן, זאת אומרת מתבטל הסעיף ועובדים ללא נציגים וללא משקיפים.

בנימין ארביב: נכון.

בנימין ארביב: אחרי פרוצדורה שלמה.

וליד טאהא: אז תוסיף שם לפרק זמן שהוגדר מראש, כדי לחזור ולהביא נציג ומשקיפים.

בנימין ארביב: לפרק זמן של כמה?

וליד טאהא: את זה הוועדה תחליט.

וליד טאהא: לא יודע של כמה.

וליד טאהא: אנחנו לא נאפשר מצב לחזור לדפוס התפקוד הקודם.

וליד טאהא: נקודה.

בנימין ארביב: לא, זה ברור, אני רק רוצה להבין את ההצעה.

בנימין ארביב: הוועדה המיוחדת תחליט כמה?

בנימין ארביב: מי יחליט?

בנימין ארביב: זה יוגדר בחוק, זה מה שאדוני מציע.

וליד טאהא: לא, אדוני לא מציע ככה.

זאב בנימין בגין: עשרה ימים נראים לי תקופה מצומצמת מדי.

וליד טאהא: לא, היא הציעה עשרה ימים - לא נתווכח על זה.

וליד טאהא: עזוב.

וליד טאהא: אם מבחינתה זה מתאים לה - יופי.

וליד טאהא: אני אומר: אחרי שזה לא צלח, הוועדה תאפשר תפקוד של ועדת התכנון לתקופה שנגדיר אותה, נגיד ל-60 יום.

וליד טאהא: אז היא צריכה לחזור על פעולת המינוי.

וליד טאהא: אין מצב שנאפשר פעילות לכל הזמן ללא המינוי.

זאב בנימין בגין: אבל זה ניתן לסיכול.

בנימין ארביב: שוב, זה חוזר.

וליד טאהא: מה שאנחנו עושים עכשיו עושה את הסיכול.

וליד טאהא: לא האמת בשטח.

אילן טייכמן: אם אני מבין נכון את ההצעה שבני הקריא עכשיו, גם אם הנציג לא העביר את הפרטים שלו כפי שנדרש, הוא יכול לעשות את זה בשבוע אחרי, או חודש אחרי, חצי שנה אחרי - מתי שהוא יעביר.

וליד טאהא: או שלוש שנים אחרי שהתוקף הסתיים.

אילן טייכמן: אבל הוועדה תוכל לתפקד.

אילן טייכמן: הוא יוכל להעביר את זה - לא אחרי 60 יום, הוא יכול להעביר את זה גם באיחור של שבועיים.

אילן טייכמן: מתי שהוא ירצה.

וליד טאהא: לא, אז אתה לא הבנת מה הוא אמר.

וליד טאהא: אני הבנתי אותו איך שאני מבין את הדברים.

וליד טאהא: הוא דווקא התחבר למה שאני הבנתי.

וליד טאהא: אילן, אתה מעולם אחר, יותר משודרג מאיתנו, על כן אתה מבין את הדברים אחרת.

אילן טייכמן: אני רוצה שיהיו נציגים, אבל שלא יעכבו.

אילן טייכמן: כמובן שכולנו מקווים שכן.

אילן טייכמן: אנחנו בדיוק הולכים למקרה הקיצון, שמישהו לא.

וליד טאהא: יצרתם את הסוגיה שיעכבו, והיא כבר מרחפת.

וליד טאהא: אוקי, אז לא הגיעו הנציגים בפנייה הראשונה - אני רוצה סעיף שיבטיח שאנחנו נחזור לכבד את החוק כפי שנאמר בפסקה (ד).

בנימין ארביב: וחוזר חלילה.

וליד טאהא: אני לא יודע אם חוזר חלילה, אבל אתם יוצרים לנו פה מצב בלתי אפשרי.

וליד טאהא: אתם אומרים לנו שכל העולם הולך להתנגד, ועל כן מבקשים שנפטור אתכם מזה.

וליד טאהא: שניתן לכם לתפקד בדיוק באותו סגנון שהיה בתקופה הקודמת.

וליד טאהא: זה נשמע קטסטרופלי.

זאב בנימין בגין: לא.

זאב בנימין בגין: מה שצריך לעשות הוא שהנציגים - - -

וליד טאהא: אני אגיד לך למה, אדוני חבר הכנסת בני בגין.

וליד טאהא: בקדנציה הקודמת של הוועדה, אף אחד לא ניסה למנות אף אחד, והם משכו את כל התקופה בניגוד לחוק.

וליד טאהא: עזוב מה שבני אומר, תקשיב למה שאני אומר.

וליד טאהא: כשהתחלנו לדון בחוק, אמרנו שלא ייתכן שוועדה פעלה בניגוד למה שכתוב בחוק עד שסיימה את התקופה שלה.

וליד טאהא: לא רק, גם בעניין של התוכניות שלא הועלו כנדרש בחוק.

וליד טאהא: עכשיו, להארכת תוקף חריגה הם אומרים לנו - עשינו לכם את זה פעם אחת ואנחנו מתכוונים לעשות לכם את זה בהסכמתכם.

וליד טאהא: זה לא יעבוד.

אילן טייכמן: לא, חס ושלום.

וליד טאהא: לא, אתה יודע, אני עכשיו אומר את המעט שאני יודע להגיד.

אילן טייכמן: אני יכול להסביר שוב.

וליד טאהא: אני הבנתי את הנוסח.

וליד טאהא: הנוסח כפי שנאמר לא מבטיח מינוי, לא של חברים ולא משקיפים.

וליד טאהא: אם כדי בכל זאת להתחקות אחרי מה שאתם אומרים, ואתם יצרתם הרגשה נוראית של עליהום, אז כנראה ככה גם המניע של העבודה, אני לא יודע.

וליד טאהא: אנחנו נגביל את העניין הזה לתקופה שאם עד אליה זה לא יוסדר - גם אז יפקע התוקף של הסמכות.

בנימין ארביב: אדוני יושב הראש, אנחנו נאלצים להתנגד להצעה הזאת.

וליד טאהא: אוקי.

וליד טאהא: אז אנחנו משאירים את הנוסח כפי שהוא.

וליד טאהא: הקריאו אותו.

וליד טאהא: אנחנו נצביע על ההסתייגות של אוסאמה.

וליד טאהא: אנחנו בסעיף 2 שלך.

תומר רוזנר: רגע, אני רוצה להפנות את תשומת ליבו של חבר הכנסת סעדי: על הסתייגות מס' 2 אתה דילגת כי אתה חוזר בך ממנה?

אוסאמה סעדי: איזו?

תומר רוזנר: הסתייגות מס' 2 שהסעיף 2 בטל - אתה לא נימקת אותה.

תומר רוזנר: נימקת את 3.

תומר רוזנר: אז אתה חוזר בך מ-2?

אוסאמה סעדי: לא, אני לא חוזר.

תומר רוזנר: אתה רוצה שנצביע על 2?

אוסאמה סעדי: בטח.

וליד טאהא: הוא מציע לבטל את סעיף 2.

אוסאמה סעדי: כל סעיף 2, כן.

אוסאמה סעדי: אני בעצם מתנגד לכל החוק.

וליד טאהא: אתה מציע לבטל את ההתניה?

רעות בינג: את כל הסעיף.

רעות בינג: כל ההסדר שנוגע לחריש.

וליד טאהא: אוקי.

וליד טאהא: מי בעד הסתייגות מס' 2 של חבר הכנסת אוסאמה סעדי?

וליד טאהא: מי נגד ההסתייגות?

וליד טאהא: מי נמנע?

וליד טאהא: לא אושר

אוסאמה סעדי: מבקש רוויזיה כמובן.

וליד טאהא: אנחנו ניגשים להסתייגות מס' 3, שנימקת אותה.

וליד טאהא: היא בדיוק מה שאמרת לפני שיצאנו להתייעצות - הפיכת המשקיפים לחברים, נכון?

אוסאמה סעדי: כן.

אוסאמה סעדי: שיהיו שלושה חברים.

וליד טאהא: מי בעד הסתייגות מס' 3 של חבר הכנסת אוסאמה סעדי?

וליד טאהא: מי נגד ההסתייגות?

וליד טאהא: מי נמנע?

וליד טאהא: לא אושר

אוסאמה סעדי: מבקש רוויזיה.

וליד טאהא: אנחנו עוברים להסתייגות מס' 4, תנמק אותה אוסאמה.

אוסאמה סעדי: אני בעצם מנמק את 4 ו-5 ביחד.

וליד טאהא: כי זה לחלופין, כן.

אוסאמה סעדי: כן.

אוסאמה סעדי: החשש של היישובים הסמוכים שתתקבלנה החלטות של הוועדה המיוחדת של חריש שיפגעו, ישפיעו או ישליכו על היישובים האלה.

אוסאמה סעדי: במיוחד מייסר ואום אל קוטוף שהם יישובים גובלים, וגם על יישובים סמוכים כמו ברטעה וערערה.

אוסאמה סעדי: לכן, אנחנו אומרים שהוועדה המיוחדת לא תדון ולא תאשר תוכנית הכוללת שינוי ייעוד של שטחים המיועדים בתוכנית מאושרת לחקלאות או שמורת טבע.

אוסאמה סעדי: דנו בכל העניין הזה של שמורת טבע ושל ייעור בהרבה ישיבות.

אוסאמה סעדי: אם משנים ייעוד של חלק מהשטחים האלה, זה משפיע על שטחים אחרים שהם סמוכים או גובלים.

אוסאמה סעדי: אני אתן דוגמה אחרת: יש למשל מסוף תחבורה שעומד לקום בתוך חריש.

אוסאמה סעדי: כמובן שלמסוף התחבורה הזה יש השפעה על היישובים הסמוכים.

אוסאמה סעדי: לכן, כל שינוי, גם אם אלה תוכניות בתוך השטח המאושר של חריש, שיש לו השפעה על יישובים גובלים או יישובים סמוכים - הסמכות צריכה להיות בוועדה המחוזית ולא בוועדה המיוחדת של חריש.

אוסאמה סעדי: זו ההסתייגות שלנו.

זאב בנימין בגין: אתה יכול להסביר איך תחנת האוטובוס משפיעה?

אוסאמה סעדי: מסוף תחבורה.

אוסאמה סעדי: יש שם 21 דונם שהבעלים שלהם הם אום אל קוטוף.

יוסף גולדמן: זו קרקע פרטית.

יוסף גולדמן: זה לא אום אל קוטוף.

אוסאמה סעדי: קרקע פרטית של תושבים מאום אל קוטוף.

אוסאמה סעדי: אם אתם עושים את מסוף התחבורה בסמוך לאום אל קוטוף, זה משפיע על איכות הסביבה, על האווירה, על הכל.

אוסאמה סעדי: בוודאי שזה משפיע על אום אל קוטוף.

אוסאמה סעדי: לכן אנחנו אומרים, אדוני יושב הראש:

אוסאמה סעדי: אם יש תוכניות ומשנים תוכניות מאושרות בתוך שטח חריש, שמשפיעות על היישובים הסמוכים - שזה יהיה בוועדה המחוזית ולא בוועדה המיוחדת.

וליד טאהא: אתה מדבר מצד אחד על השפעה ישירה על השטח הפרטי, ואחרי זה אתה מדבר על יישובים סמוכים.

שרון רופא אופיר: זה יהיה ממילא בוועדה המחוזית.

שרון רופא אופיר: הסבירו את זה בדיון.

אוסאמה סעדי: לא, אם יש שינוי ייעוד - אז אנחנו מבקשים שזה יהיה בוועדה מחוזית.

וליד טאהא: של השטח?

תומר רוזנר: כן, זה שטח שכרגע מוגדר כשטח חקלאי.

אוסאמה סעדי: כן, משנים אותו.

אוסאמה סעדי: משנים ייעוד למגורים.

אוסאמה סעדי: מנצלים אחוזי בנייה.

אוסאמה סעדי: זה משנה לכל האזור.

אילן טייכמן: השטח שחבר הכנסת אוסאמה מדבר עליו הוא שטח שתוכנן במסגרת תוכניות חריש במסגרת תוכנית המיתאר שאושרה באפריל 2015.

אילן טייכמן: האזור הזה מתוכנן כמתחם חירום.

אילן טייכמן: אני לא אכנס פה לסבך העניין, אבל בתכנון המפורט, מכיוון שהדיור הממשלתי שהיה אמור לאכלס את מתחם החירום ביקש לבחון מקום אחר, התכנון במסגרת תכנון מפורט שהיה באותה השנה ואושר בדצמבר 2015 הגדיר אותו כאזור לתכנון בעתיד.

אילן טייכמן: אגב, בתוכנית המיתאר יש זכויות לפיתוח בשטח.

אילן טייכמן: בתכנון המפורט, מגרש 800 מוגדר כאזור שאפשר לבנות בו בעתיד.

אילן טייכמן: זו לא שמורת טבע ולא שום דבר כזה.

אילן טייכמן: אני אקריא אפילו מתוך סעיף: שטח לתכנון בעתיד.

אוסאמה סעדי: אני לא רוצה להיכנס לפרטים.

אוסאמה סעדי: אני אומר שבדברים האלה יש השפעה על היישובים הסמוכים, ואני מבקש שהדברים האלה יהיו בוועדה המחוזית.

אוסאמה סעדי: אם זה רק בתוך חריש ולא משפיע על הדברים האחרים ועל השכנים - אני לא רוצה שאף אחד יתערב; אבל אם זה משפיע, זה לוועדה המחוזית.

אילן טייכמן: יש כאן תא שטח שמתוכנן ומיועד לפיתוח.

אילן טייכמן: גם כשהוא הוגדר לתכנון בעתיד הוא מיועד לפיתוח.

אילן טייכמן: כך זה אושר בתוכניות, גם במסגרת המיתאר.

אוסאמה סעדי: אילן, מסוף תחבורה שנבנה ליד אום אל קוטוף, משפיע על אום אל קוטוף או לא?

דובר: לא, זה לא ליד בתי המגורים.

אילן טייכמן: לא תוכנן שום דבר.

אילן טייכמן: השאלה היא עקרונית כאן.

אוסאמה סעדי: זה משפיע.

אוסאמה סעדי: אני אתן לך דוגמה.

אוסאמה סעדי: יש מפעל אשפה בעטרות.

וליד טאהא: יש לי שאלה, אילן.

וליד טאהא: אם יש משהו שיש לו השלכות, מה מפריע לך שוועדת תכנון סטטוטורית של מטה התכנון, ועדה מחוזית, תהיה האחראית על זה?

וליד טאהא: מה, זה בידי מדינה אחרת?

אילן טייכמן: גם ועדה מיוחדת היא חלק ממינהל התכנון.

אילן טייכמן: היא ועדה של מינהל התכנון.

וליד טאהא: נו, אז מה הוא אומר?

וליד טאהא: אם יש פרויקטים בעלי השלכות על הסביבה - למה שלא הוועדה המחוזית תתכנן את זה?

וליד טאהא: איפה הבעיה?

אילן טייכמן: מכיוון שאנחנו מדברים פה על אזור שתוכנן כבר.

אילן טייכמן: ניתנו בו זכויות.

אילן טייכמן: הוא מוגדר לפיתוח.

וליד טאהא: אז לא יהיה שם תכנון כי תוכנן?

אילן טייכמן: שנייה, תן לי בבקשה להשלים את העניין.

אילן טייכמן: הוא מוגדר לפיתוח, מיועד לפיתוח.

אילן טייכמן: הוא נמצא בתוך תחום הוועדה המיוחדת ובתוך תחום שיפוט חריש.

אוסאמה סעדי: אני מדבר על שינוי תוכניות.

אילן טייכמן: הוא נמצא בתוך תחום שיפוט חריש.

וליד טאהא: עזוב עכשיו שיפוט.

אוסאמה סעדי: אם אתם לא רוצים לשנות תוכנית, אז ההסתייגות הזאת לא חלה.

אוסאמה סעדי: אילן, אתה יודע על מה אני מדבר.

אוסאמה סעדי: אני מדבר על שינוי תוכניות קיימות.

אוסאמה סעדי: אם אתם לא רוצים לשנות תוכנית קיימת - אז אני לא רוצה שום דבר.

אוסאמה סעדי: אני מדבר על שינוי תוכנית קיימת שיש לה השפעה.

אילן טייכמן: יש כאן הצעת חוק שבאה ומגדירה בצורה מאוד ברורה שאפשר לשנות רק במסגרת תוכניות מאושרות.

אילן טייכמן: זו לא הצעה שאנחנו מאוד אוהבים, אבל קיבלנו את זה.

אילן טייכמן: עכשיו זה לבוא ולקחת תא שטח מסוים שהוא מוגדר בתכנון.

וליד טאהא: לא, לא לקחת תא שטח מסוים.

וליד טאהא: הוא דיבר על תכנון שיהיו לו השלכות על יישובים אחרים.

תומר רוזנר: הוא דיבר על מסוף התחבורה.

עלי כבהה: אני רוצה לציין את העובדה שהשטח הזה צמוד דופן לאום אל קוטוף.

עלי כבהה: זה משפיע לרעה על היישוב אום אל קוטוף.

וליד טאהא: איזה מרחק זה?

עלי כבהה: אפס.

עלי כבהה: האדמה הפרטית שם - אפס.

אילן טייכמן: זה לא נכון.

אילן טייכמן: אדמה פרטית.

אוסאמה סעדי: מה לא נכון?

אוסאמה סעדי: הוא גר שם.

אוסאמה סעדי: אפשר ללכת לסייר שם.

עלי כבהה: חוץ מזה, אנחנו הסכמנו לקבל את המגרש הצמוד.

עלי כבהה: זאת הייתה ההקצאה שלנו במקום חלקה 36 - 17 דונם.

עלי כבהה: קיבלנו את זה.

עלי כבהה: התמקחנו והתמקחנו.

עלי כבהה: לא רצינו, אילצתם אותנו לקבל את זה שם, ואתה מוסיף לשם מזבלה לאשפה גושית, חניה למשאיות כבדות וגם מסוף תחבורה לאוטובוסים.

עלי כבהה: הייתכן שכשכן למגרש שאתה נתת לי להקים בו אזור מסחרי אתה מביא לי את כל הדברים האלה לשם?

עלי כבהה: בצמוד לאום אל קוטוף?

עלי כבהה: אם היה צמוד ליישוב אחר - לא היית שם את הייעוד הזה.

עלי כבהה: היום זה תכנון עתידי.

עלי כבהה: אין שום תוכנית על מה שדיברת, שום ייעוד אחר.

עלי כבהה: לא עברה תוכנית.

עלי כבהה: מה שסיפר עו"ד ג'בארין בדיון שקדם - הוא אמר שעשיתם מחטף.

עלי כבהה: אתם לא קיבלתם את אישור איכות הסביבה ולא עשיתם שום תסקיר אשפה.

וליד טאהא: טוב, חבר'ה, אנחנו יוצאים להפסקה לכמה דקות וחוזרים.

וליד טאהא: תודה רבה.

וליד טאהא: אנחנו נמשיך עם ההסתייגויות ונחזור לסעיף (ד).

אוסאמה סעדי: אני מדבר על הנושא של שינוי תוכניות קיימות שיש להן השפעה על יישובים סמוכים.

אוסאמה סעדי: בדקתי עכשיו גם עם עו"ד תאופיק ג'בארין שמייצג את התושבים של מייסר ואום אל קוטוף.

אוסאמה סעדי: אני אומר לך, אדוני יושב הראש ואתה תבדוק את זה - מסוף תחבורה, ולא רק מסוף תחבורה אלא יש גם תחנת מעבר לפסולת בשטח שאילן דיבר עליו שהוא אזור תכנון עתידי.

אוסאמה סעדי: הוא במרחק 150 מטר מהבתים של אום אל קוטוף.

אוסאמה סעדי: לא 1,500 ולא קו אווירי.

אוסאמה סעדי: יתרה מזאת: הוא במרחק אפס מהקרקע של אום אל קוטוף ומהגבול של אום אל קוטוף שזו מועצה אזורית מנשה, ששם יש תוכנית מיתאר לאום אל קוטוף.

אוסאמה סעדי: אם תחנת המעבר ומסוף התחבורה יוקמו שם - זה ישפיע על אחוזי הבנייה ועל תוכנית המיתאר של אום אל קוטוף.

אוסאמה סעדי: שלא יספרו לנו סיפורים.

וליד טאהא: שמע, אפשר להבין שמסוף תעבורה ותחנת מעבר זה לא תכנון מקומי.

אוסאמה סעדי: לא, אבל זה בשטח של חריש, זה בוועדה המיוחדת.

וליד טאהא: אני הבנתי אותך.

וליד טאהא: אני מנסח את זה בלשון שלי.

וליד טאהא: זה לא תכנון מקומי.

וליד טאהא: זה תכנון בעל השלכה על כל הסביבה, זה אזורי.

וליד טאהא: זה יהיה בידי הוועדה המחוזית.

אוסאמה סעדי: אני מסכים.

אילן טייכמן: אנחנו רואים עם זה בעיה גדולה.

וליד טאהא: אז תראה את זה כבעיה.

וליד טאהא: הוועדה המיוחדת שלך תפתח במגע עם הוועדה המחוזית.

יוסף גולדמן: כל מי שיש לו קרקע פרטית, אדוני יושב הראש.

וליד טאהא: לא, זה לא קרקע פרטית.

וליד טאהא: דיברנו על מסוף תעבורה, דיברנו על תחנת מעבר.

אוסאמה סעדי: איפה אתה שם את זה, אדוני?

אוסאמה סעדי: איפה אתה שם את זה?

יוסף גולדמן: זה לא נכון.

יוסף גולדמן: אני שם את זה ליד הבתים של חריש.

יוסף גולדמן: זה 150 מטר גם מהבתים של חריש.

אוסאמה סעדי: מה לא נכון?

אוסאמה סעדי: יש אנשים שם.

וליד טאהא: אני קבעתי שכל הנושאים שיש להם השלכות על הסביבה יטופלו בוועדה המחוזית.

וליד טאהא: בסדר, תכניס את זה כסעיף.

בנימין ארביב: לא הבנו, אדוני יושב הראש.

וליד טאהא: אז תחנת מעבר, מסוף תעבורה.

אוסאמה סעדי: תחנת פסולת.

וליד טאהא: זה לא משהו מקומי.

בנימין ארביב: לא, נוסח של סעיף.

וליד טאהא: הנושאים האלה שיש בהם השפעה על כל האזור, יתוכננו ויטופלו בוועדה המחוזית.

וליד טאהא: איפה הבעיה?

וליד טאהא: אותה ועדה של מדינת ישראל.

בנימין ארביב: אני שמעתי את הנוסח שחבר הכנסת אוסאמה הקריא, אם זה שינוי ייעוד מחקלאות - זה לא הנוסח?

בנימין ארביב: לא על זה מדברים כרגע?

וליד טאהא: לא, מה הקשר לשינוי ייעוד?

וליד טאהא: אני מדבר על פרויקטים בעלי השלכה על הסביבה.

עלי כבהה: תן לי להסביר משהו, אדוני.

עלי כבהה: רק דבר אחד.

וליד טאהא: עלי, סיימנו.

וליד טאהא: כל פרויקט שיש לו השלכה על הסביבה - זה לא בזכות תכנון של יישוב.

עלי כבהה: לא על הסביבה.

וליד טאהא: לא משנה אם ליישוב קוראים תל אביב או חריש.

עלי כבהה: גם על זכויות של יישובים סמוכים.

וליד טאהא: כן, זה לא סביבה?

עלי כבהה: לא, זכויות בנייה זה לא סביבה.

וליד טאהא: לא, הכוונה לא לירוק.

וליד טאהא: בסביבה הכוונה ליישובים הסובבים.

וליד טאהא: איך תנסחי את זה, רעות?

תומר רוזנר: אם אדוני מתכוון לומר שאם מדובר בתכנון שעשויה להיות לו השפעה על היישובים הסמוכים הוא לא יהיה בסמכות הוועדה המיוחדת - זה משהו שאפשר לנסח, אבל זה מאוד רחב.

אוסאמה סעדי: אני מדבר על תחנת מעבר ועל מסוף תחבורה.

אוסאמה סעדי: מה הבעיה?

אילן טייכמן: מה זה מסוף?

אילן טייכמן: זה חניון אוטובוסים.

אוסאמה סעדי: מה?

אוסאמה סעדי: חניון שתביא אליו 200 אוטובוסים, זה לא מפריע?

יוסף גולדמן: זה לא 200, ואגב, זה גם לא חניון אוטובוסים.

אוסאמה סעדי: ופסולת זה לא מפריע?

אוסאמה סעדי: אני רוצה שאתה תגור ליד תחנת פסולת.

אילן טייכמן: זו לא פסולת רטובה.

וליד טאהא: אילן, אני אשאל שאלה.

וליד טאהא: הוא לא מציע שאת התכנון הזה תעביר לאום אל קוטוף.

וליד טאהא: הוא מציע שתעביר אותו לוועדה המחוזית של התכנון והבנייה.

וליד טאהא: איפה הבעיה?

וליד טאהא: מה פה לא בסדר?

אילן טייכמן: הוועדה המיוחדת יודעת לעשות את זה מצוין.

אילן טייכמן: היא עשתה את זה.

אילן טייכמן: היא בודקת.

וליד טאהא: הוועדה המחוזית יודעת לעשות את זה יותר מצוין.

אילן טייכמן: זה בתחום חריש ובתחום הוועדה המיוחדת.

אילן טייכמן: אין עם זה בעיה.

וליד טאהא: ההיא אולי לוקחת בחשבון גם שיקולים תכנוניים הקשורים בגורמים נוספים.

וליד טאהא: אתה כיישוב לא תיקח אותם בחשבון.

אילן טייכמן: בוודאי שכן.

וליד טאהא: איך תנסחי את זה, רעות?

וליד טאהא: אני רוצה להמשיך.

ג'ידא רינאוי-זועבי: אפשר לנסח כפרויקטים או נושאים או תחומים שמספקים שירותים אזוריים.

יוסף גולדמן: זה לא אזורי גם.

משה כחלון: אבל מדובר על מגרש מס' 800.

משה כחלון: תדברו על מגרש מס' 800.

משה כחלון: זו הבעיה, נקודה.

וליד טאהא: זה לא המגרש.

וליד טאהא: הוא מדבר על כל תכנון שיש לו השפעה על היישובים הסמוכים.

וליד טאהא: כולל מנשה, דרך אגב.

וליד טאהא: זה לא בהכרח קוראים ליישוב אום אל קוטוף.

אוסאמה סעדי: המועצה האזורית מנשה נפגעת מזה, כי יש לה תוכנית מיתאר שם.

זאב בנימין בגין: אבל הטענה הנוספת שלך היא שכל או כמעט כל תכנון - - -

אוסאמה סעדי: אני אמרתי כל תכנון?

וליד טאהא: לא, לא.

וליד טאהא: הוא לא אמר כל תכנון.

וליד טאהא: בתוך היישוב, כל הדברים שהם ירצו לעשות - אף אחד לא ישאל על זה.

וליד טאהא: אבל אם הם באים לעשות משהו שמשליך על המועצה האזורית או על יישוב אחר, ראוי שוועדת התכנון המחוזית תעשה את זה, והיא עדיין גוף סטטוטורי של מדינת ישראל.

זאב בנימין בגין: כדאי לשאול מי יקבע האם נושא מסוים ראוי שיעבור למחוזית או לא.

וליד טאהא: אולי הוועדה המחוזית תקבע?

אוסאמה סעדי: אם הוועדה המחוזית תגיד שזה לא נושא מתאים והם מחזירים.

וליד טאהא: נכון.

בנימין ארביב: אנחנו מבקשים לראות נוסח לפני שנגיד את עמדתנו.

בנימין ארביב: אנחנו לא מבינים.

וליד טאהא: אז זהו, אני מבקש מהיועץ המשפטי שלי לתת נוסח.

אוסאמה סעדי: אדוני, אני אנמק את שני הנושאים החדשים.

וליד טאהא: הנוסח ייכנס ללא קשר להסתייגות.

אוסאמה סעדי: בסדר.

אוסאמה סעדי: לא, יכול להיות שאני אסיר את ההסתייגות בעקבות הנוסח.

וליד טאהא: אוקי, בוא נשמע.

אוסאמה סעדי: לא, אז אני מציע הצעה לסדר: אני אנמק את שתי הבקשות שלנו לנושא חדש, וממילא צריך לדחות את זה עד מחר.

וליד טאהא: רגע.

וליד טאהא: סעיף 4 הוא לחלופין גם 5?

וליד טאהא: זה מה שעכשיו דיברת?

אוסאמה סעדי: כן.

אוסאמה סעדי: בזה סיימתי הסתייגויות.

וליד טאהא: טוב.

וליד טאהא: בינתיים תנמק את הטענה לנושא חדש.

וליד טאהא: אבל רוצים לשמוע את הנוסח קודם.

אוסאמה סעדי: אבל את הנוסח אפשר מחר.

אוסאמה סעדי: לא חייבים היום.

אוסאמה סעדי: כי משרד הפנים צריך לבדוק את זה.

אוסאמה סעדי: ממילא לא נצביע על זה, כי יש נושא חדש.

אוסאמה סעדי: יש רוויזיה.

זאב בנימין בגין: אני מבקש לחזור לסוגיית המינויים של היישובים בסביבה.

וליד טאהא: לזה עוד מעט נגיע, כי גם יש לי מה לומר.

זאב בנימין בגין: אני אשלים.

זאב בנימין בגין: זה לא יהיה ארוך.

זאב בנימין בגין: אני יכול להעלות בדעתי מצב שבו נציגי היישובים בסביבה, כשתהיה החלטה שלא תיראה להם - יאמרו או יבצעו התפטרות הפגנתית של הקבוצה.

זאב בנימין בגין: איך זה יכול להשליך על היכולת של הוועדה לפעול ולתפקד?

זאב בנימין בגין: זה לא נראה לי תרחיש מאוד מרחיק לכת.

וליד טאהא: לא, אז אפשר למצוא אחרים.

וליד טאהא: שמע, אין לשאלות האלה תשובות.

וליד טאהא: בעניין הזה, אני לא רואה את זה.

וליד טאהא: יושב פה אדם שמעוניין להיות חבר בוועדה, אז אתם מדברים על דמיון ולא על אמת.

וליד טאהא: לי יש בעיה עם הדמיון.

זאב בנימין בגין: לא, אני מדבר על בעיה תכנונית פוליטית שעלולה להתרחש.

וליד טאהא: אז זה לא פוליטי, זה תכנוני.

וליד טאהא: ראית עכשיו שאנחנו מציעים שוועדה מחוזית אחרת תתכנן.

וליד טאהא: מדברים על תכנון.

זאב בנימין בגין: אני מדבר על פעולה.

זאב בנימין בגין: האם אנחנו צריכים למצוא או האם אנחנו לא צריכים - אני חושב שכן - למצוא את הדרך שתמנע את השבתת פעולת הוועדה?

וליד טאהא: כשהכל יתנהל מקצועי, שום דבר לא ימנע את השבתת הוועדה.

וליד טאהא: בעניין הזה, אם כבר פתחת את הנושא, מתוך השלושה, שזה חבר ושני משקיפים, כדי לקיים את סעיף (ד) לפחות שניים מהם צריכים להיות במינוי.

וליד טאהא: זאת אומרת, אם שניים מהם מונו, הוועדה יכולה להתחיל לתפקד.

וליד טאהא: זה כמובן לא פוטר אותה מאחריות להשלים את המינוי.

וליד טאהא: אבל שניים מתוך השלושה.

בנימין ארביב: זה מקובל עלינו.

בנימין ארביב: אנחנו רק היינו מבקשים להוסיף את הסעיף שהקראתי.

וליד טאהא: שמסכל את זה גם.

וליד טאהא: לא, אמרתי שלא.

בנימין ארביב: לא, פלוס ההצעה של אדוני.

וליד טאהא: לא.

וליד טאהא: זה אותו סעיף עם השניים.

וליד טאהא: הסעיף שלך מסכל, ואני לא הולך על זה.

וליד טאהא: תומר, סיימת?

תומר רוזנר: עוד לא.

תומר רוזנר: אנחנו מתלבטים.

תומר רוזנר: טוב, יש לנו משהו.

וליד טאהא: לפני שאתה מתחיל עם המשהו - רעות, בסעיף (ד): על אף האמור בסעיף 41, בתקופה הנוספת השלישית כמשמעותה בסעיף 33 לא יהיה תוקף לפעולות הוועדה המיוחדת אם לא מונו שניים מתוך שלושת החברים והמשקיפים כאמור בסעיפים - - -

תומר רוזנר: לא, אתה אמרת משהו אחר קודם.

תומר רוזנר: את החבר חייבים למנות.

וליד טאהא: כן.

וליד טאהא: אם לא מונו חבר ומשקיף.

תומר רוזנר: לפחות אחד המשקיפים.

וליד טאהא: כן.

וליד טאהא: אתה תנסח.

תומר רוזנר: אוקי.

תומר רוזנר: בסעיף (ד) אנחנו נשנה שאם לא מונו החבר הנוסף ולפחות אחד המשקיפים.

שרון רופא אופיר: אז זה נשאר.

וליד טאהא: לא, נשאר, אבל כדי שתתחיל לתפקד מספיק למנות חבר ומשקיף והיא יכולה להתחיל לתפקד.

וליד טאהא: הם עדיין ישלימו את המינוי.

שרון רופא אופיר: זאת אומרת, היא תתחיל לתפקד עם שניים.

שרון רופא אופיר: לא עם שלושה.

רעות בינג: היא חייבת שניים.

וליד טאהא: חבר ומשקיף.

תומר רוזנר: לגבי הנושא המוצע, מה שביקש יושב הראש, אנחנו מציעים לתקן את פסקה (2) של סעיף (ג).

תומר רוזנר: רעות תקריא את זה.

רעות בינג: בסעיף קטן (ג) בפסקה (2): "תוכנית שלא מתקיים בה האמור בפסקה (1)", וכאן אנחנו מוסיפים: או תוכנית שהוועדה המחוזית קבעה לגביה, בתוך 60 ימים ממועד הגשתה, כי היא בעלת השלכות של ממש על יישובים סמוכים - תהיה תוכנית בסמכות הוועדה המחוזית; וכאן אנחנו מוסיפים עוד משהו: תוכנית שהוגשה לוועדה המיוחדת תועבר לוועדה המחוזית מיד עם הגשתה.

וליד טאהא: אם היא עונה על התיאור?

רעות בינג: בעצם באופן אוטומטי מעבירים את כל התוכניות.

זאב בנימין בגין: את לא מתכוונת לתוכנית.

זאב בנימין בגין: את מתכוונת לעותק של התוכנית.

זאב בנימין בגין: לא שהתוכנית עוברת.

תומר רוזנר: לא, עותק התוכנית.

אילן טייכמן: זה ביטול הוועדה.

אילן טייכמן: זה פחות או יותר לבטל את הוועדה המיוחדת.

אילן טייכמן: לוועדה המיוחדת יש סמכויות של ועדה מחוזית.

אילן טייכמן: היא לא כפופה לוועדה המחוזית חיפה, היא מקבילה לוועדה המחוזית חיפה.

אילן טייכמן: לא ייתכן שכל תוכנית שתוגש לוועדה המיוחדת תועבר גם לוועדה המחוזית לאישורה.

אילן טייכמן: זה מחמיץ את כל העניין.

אילן טייכמן: זאת לא המטרה.

אילן טייכמן: אנחנו ממש מתנגדים לזה.

אוסאמה סעדי: אבל אתה לא שמעת אפילו מה היא הציעה.

אוסאמה סעדי: היא הציעה אם יש תוכנית בעלת השלכות של ממש על יישובים סמוכים.

וליד טאהא: נכון.

וליד טאהא: זהו.

וליד טאהא: זו לא כל תוכנית.

אילן טייכמן: אני שמעתי שכל תוכנית תועבר.

וליד טאהא: לא, כל תוכנית בעלת השלכות על יישובים סמוכים.

אוסאמה סעדי: השלכות של ממש.

אילן טייכמן: כן, אבל מי יחליט?

שרון רופא אופיר: מי מחליט מה זה בעלת השלכות של ממש?

שרון רופא אופיר: לא הבנתי.

וליד טאהא: הוועדה המחוזית.

אילן טייכמן: זה לא סביר לחלוטין.

אילן טייכמן: יש ועדה מיוחדת עם סמכויות לכל עניין.

אוסאמה סעדי: זה לא סביר כי אתם רוצים לעשות מה שאתם רוצים.

שרון רופא אופיר: רגע, סליחה, אז אולי נסגור את הוועדה המיוחדת וזה הכל.

שרון רופא אופיר: אני לא מצליחה להבין מה קורה פה.

אילן טייכמן: חבר הכנסת אוסאמה, אתה לא רוצה שתהיה ועדה מיוחדת בכלל.

אילן טייכמן: אני מכבד, אבל זאת עמדתך.

אוסאמה סעדי: לא, ברגע שיש השלכות על יישובים סמוכים - זה לא בסמכות הבלעדית שלכם.

אילן טייכמן: אם יש ועדה מיוחדת, היא צריכה להיות ועדה מיוחדת.

אילן טייכמן: לא ולא, זאת לא התחפשות לוועדה מיוחדת.

אילן טייכמן: זאת צריכה להיות ועדה מיוחדת באופן מלא.

וליד טאהא: אילן, מלא - עזוב אותך.

וליד טאהא: זה סיפורי סבתא.

וליד טאהא: אנחנו מדברים פה גם על ועדה מחוזית שיש לה מעמד סטטוטורי, שהיא יודעת להגיד אם יש בתוכנית X השפעה ממשית על היישובים האחרים.

וליד טאהא: למה אתה צריך להשפיע על היישובים האחרים?

וליד טאהא: מי נתן לך את הזכות?

וליד טאהא: למה אתה רוצה להפקיע אותה מוועדה מחוזית?

אילן טייכמן: ואם אני אכין תוכנית ואני אוסיף עוד 100 יחידות דיור - אז מישהו יגיד שזה משפיע על התחבורה בכל המרחב ולכן היא צריכה להיות בסמכות מחוזית.

אילן טייכמן: אין לזה גבול.

וליד טאהא: אילן, תקשיב.

וליד טאהא: לא, יש לזה גבול, רק אתה תפתח ראש.

וליד טאהא: יש לזה גבול.

וליד טאהא: אנחנו מדברים על תוכניות שיש בהן השפעה של ממש על יישובים אחרים.

וליד טאהא: אם אתה מתעקש על זה, אני מתחיל לחשוש מהכוונות שלך.

וליד טאהא: אתה לא צריך לחשוש מזה.

וליד טאהא: אתה לא שולח את זה להחלטת ברטעה.

וליד טאהא: אתה שולח את זה להחלטת הוועדה המחוזית.

בנימין ארביב: אדוני יושב הראש, משרד הפנים גם מתנגד לסעיף הזה.

אוסאמה סעדי: אתם מתנגדים להכל.

אוסאמה סעדי: אנחנו יודעים.

וליד טאהא: תשמעו, חבר'ה, אי אפשר להתנגד להכל.

שרון רופא אופיר: לא, אבל הסעיף הזה מעקר מתוכן את כל הרעיון של ועדה מיוחדת.

שרון רופא אופיר: זה כן נכון.

וליד טאהא: אני לא מסכים.

וליד טאהא: היא תהיה בעלת סמכות מיוחדת רק אם היא פוגעת באחרים?

וליד טאהא: ככה את אומרת?

שרון רופא אופיר: לא.

שרון רופא אופיר: זה לא מה שאני אומרת.

וליד טאהא: אפשר לתרגם את זה ככה.

שרון רופא אופיר: כן, אבל אפשר לתרגם את זה גם אחרת.

שרון רופא אופיר: מי יקבע מה מהווה פגיעה וצריך להגיע לוועדה המחוזית?

שרון רופא אופיר: הרי כל דבר יכול להיחשב ככזה.

שרון רופא אופיר: על כן, זה יעקר מתוכן את כל פעולתה של הוועדה המיוחדת - כי כל אחד יוכל לבוא ולטעון שיש פה חשש שזה פוגע במשהו שקשור ליישובי הסביבה, ואז כל דבר שיצטרך ללכת להליך תכנוני ייתקע, כי זה צריך להגיע לוועדה המחוזית.

שרון רופא אופיר: מי כמונו מבין איך הליכים תכנוניים מתנהלים במדינת ישראל גם ככה, בצורה מאוד-מאוד מסורבלת.

שרון רופא אופיר: אז מה מידת החשיבות של הוועדה המיוחדת הזאת, אם כל דבר בסוף יגיע לשם?

שרון רופא אופיר: אז בואו נגיד מראש שאנחנו לא רוצים ועדה מיוחדת וזהו.

וליד טאהא: אבל זה לא כל דבר, שרון.

שרון רופא אופיר: אז מי יקבע?

שרון רופא אופיר: אז יש בעייתיות בנוסח הזה.

וליד טאהא: אולי, תביאי נוסח אחר.

וליד טאהא: גם זה יהיה מקובל.

שרון רופא אופיר: לא יודעת, אז בואו נחשוב איך לדייק את זה.

וליד טאהא: אמרנו - רק תוכניות שיש להן השפעה של ממש על יישובים אחרים.

וליד טאהא: ואת יודעת מה - מי את רוצה שיקבע?

וליד טאהא: שתי הוועדות ביחד?

שרון רופא אופיר: לא.

שרון רופא אופיר: השפעה של ממש, אדוני יושב הראש, נתונה לפרשנות.

שרון רופא אופיר: מה זו השפעה של ממש?

וליד טאהא: בסדר.

וליד טאהא: אז תביאי נוסח אחר.

וליד טאהא: אין לי בעיה.

שרון רופא אופיר: בסדר, בואו נחשוב ביחד.

שרון רופא אופיר: אנחנו גם ככה מנהלים פה דיון אל תוך הלילה.

שרון רופא אופיר: בואו נחשוב על נוסח.

זאב בנימין בגין: החלטה שתהיה בידי הוועדה המיוחדת.

שרון רופא אופיר: של הוועדה המיוחדת, כן.

שרון רופא אופיר: שאם מישהו ירצה הוא יערער עליה, כמו שמקובל בוועדות אחרות, למחוזית.

שרון רופא אופיר: הרי גם כשאתה מגיע לוועדה מקומית, אם משהו בהחלטה לא נראה לך אתה יכול לערער למחוזית.

וליד טאהא: אבל מצד שני, אם הוועדה המיוחדת רוצה לבצע משהו, היא לא תחליט נגד עצמה.

וליד טאהא: כל ערר שיגיע אליה יידחה, כי היא יודעת מה היא רוצה.

שרון רופא אופיר: אבל אדוני יושב הראש, כמו שזה מנוסח כרגע זה נתון לפרשנות.

שרון רופא אופיר: אז מה, כל דבר יגיע לוועדה המחוזית?

שרון רופא אופיר: אז מה הטעם בוועדה המיוחדת?

וליד טאהא: אנחנו לא מתווכחים על הניסוח.

וליד טאהא: אפשר להביא ניסוח אחר.

וליד טאהא: אנחנו מדברים על העיקרון.

וליד טאהא: שהוועדה לא תעסוק בתכנון שגורם להשפעה על הסביבה.

וליד טאהא: מי שצריך לעשות את זה, זו הוועדה המחוזית.

שרון רופא אופיר: אבל זה כבר נוסח אחר, מה שאתה אומר עכשיו.

שרון רופא אופיר: זה כבר לא מה שנאמר קודם.

וליד טאהא: זו הכוונה שלי לפחות.

שרון רופא אופיר: אבל זה לא מה שנאמר קודם בסעיף שרעות הקריאה.

וליד טאהא: אז תחפשו נוסח שיענה על ההגדרה.

רעות בינג: השאלה היא מי קובע שיש השפעה.

זאב בנימין בגין: אני מציע, אדוני יושב הראש, שברירת המחדל תהיה לעניינים אלה תהיה בוועדה המיוחדת, והיא תחליט.

וליד טאהא: היא תחליט אם היא משפיעה על האחרים או לא?

זאב בנימין בגין: רגע; נאמר ששלושה חברים יערערו על ההחלטה הזו ויגידו שזה בכל זאת משפיע - אז הערעור יישמע, כמו ערעורים אחרים, בוועדה המחוזית.

זאב בנימין בגין: אבל השלב הראשון יהיה במיוחדת.

וליד טאהא: אבל זה לא הגיוני שהיא תחליט על נושא שבמחלוקת.

זאב בנימין בגין: היא תחליט בהחלטה הראשונית, ויש זכות ערעור.

וליד טאהא: אצל המחוזית?

וליד טאהא: זה גם אפשר.

וליד טאהא: אבל מי יערער?

ג'ידא רינאוי-זועבי: שלושה נציגים, נכון?

אילן טייכמן: תראו, כאשר מוכנה תוכנית במסגרת הוועדה המיוחדת היא מוגשת.

אילן טייכמן: אפשר להגיש כמובן התנגדויות, כמו בכל ועדה אחרת, ואפשר לערער היה והוועדה המיוחדת לא קיבלה.

אילן טייכמן: לא פעם ולא פעמיים היו מתנגדים שהגיעו לוועדת משנה של המועצה הארצית.

אילן טייכמן: זה בדיוק הפורום לברר את זה.

וליד טאהא: איזה פורום?

אילן טייכמן: פורום של ועדת ערר של המועצה הארצית שיכולה לדון בהתנגדויות לתוכניות.

אילן טייכמן: אם מישהו חושב שמשהו משפיע עליו או פוגע בו בכל דרך שהיא - זאת הדרך.

יוסף גולדמן: זכות הערעור נתונה להם.

אילן טייכמן: יש את התהליך המוסדר בנושא הזה.

אילן טייכמן: זו לא הוועדה המיוחדת מחליטה לבד.

אילן טייכמן: אפשר לערער על זה למועצה הארצית, זה הכיוון.

אילן טייכמן: לא ועדה מחוזית.

זאב בנימין בגין: לא, אבל זה יידון קודם במיוחדת, ואחר כך תערערו.

אוסאמה סעדי: אדוני, אני מציע שאני אנמק את הנושאים החדשים ונמשיך את הדיון מחר.

עלי כבהה: כמה עררים עשינו?

עלי כבהה: האם התקבל ערר אחד?

עלי כבהה: תגיד לי.

אילן טייכמן: השאלה על מה אתם ערערתם.

אילן טייכמן: אם ערערתם סתם, אז נדחיתם.

אילן טייכמן: אם הייתה לכם הערה בטעם, אז קיבלו את זה.

אילן טייכמן: אתה יודע שגם קיבלו.

אוסאמה סעדי: אדוני, אני חוזר על ההצעה: אני אנמק את הנושאים החדשים ונלך מחר, ואחרי זה ימצאו את הנוסח החדש.

וליד טאהא: טוב, תנמק את הטענה לנושא חדש.

זאב בנימין בגין: אתה לא צריך לנמק פה.

זאב בנימין בגין: תנמק בוועדת הכנסת.

וליד טאהא: לא, הוא צריך לשכנע אותנו למה יש פה נושא חדש.

שרון רופא אופיר: ואם הוא לא משכנע אותנו?

שרון רופא אופיר: לא הבנתי.

וליד טאהא: עדיין יש לו זכות לטעון.

שרון רופא אופיר: אבל גם אורית סטרוק לא שכנעה אותנו והיא עדיין טענה לנושא חדש.

וליד טאהא: את אומרת שישר נלך לוועדת הכנסת.

וליד טאהא: אבל הוא חייב לנמק.

שרון רופא אופיר: תראה, אדוני יושב הראש.

שרון רופא אופיר: אין שום בעיה שהוא ינמק.

שרון רופא אופיר: מאחר שלצערנו אנחנו לא מסיימים עם זה הערב ואנחנו לא הולכים להצביע, וממילא זה יגיע לוועדת הכנסת, כי חבר הכנסת אוסאמה סעדי רוצה לטעון לשני נושאים חדשים - בואו ניתן לו שינמק בכמה דקות ונסיים.

שרון רופא אופיר: די.

שרון רופא אופיר: מספיק.

אוסאמה סעדי: זה מה שאני מציע.

אוסאמה סעדי: אדוני יושב הראש, אני טוען לנושא חדש בסעיף 2(ג) ובסעיף 2(ד).

אוסאמה סעדי: לגבי סעיף 2(ג):

אוסאמה סעדי: אני מצטרף לעמדתו של היועץ המשפטי של הכנסת, שאמר שלמעשה מאחר שפקע תוקף המינוי של הוועדה המיוחדת אין היום הארכת מינוי.

שרון רופא אופיר: לא, אבל מה הנושא החדש?

אוסאמה סעדי: אני אומר לך מה הנושא החדש.

אוסאמה סעדי: עכשיו שינו את החוק המקורי.

וליד טאהא: בוא תכוון אותי לסעיף, כי אני לא מצליח להבין על מה אתה מדבר.

שרון רופא אופיר: לא, אבל למה זה חדש, אוסאמה?

שרון רופא אופיר: מה חדש בזה?

אוסאמה סעדי: לא - בתוך חודשיים ממועד פקיעתו.

אוסאמה סעדי: מה שאמר תומר על המועד.

אוסאמה סעדי: התוקף של הוועדה המיוחדת פקע, ואין היום ועדה מיוחדת לחריש.

שרון רופא אופיר: אבל את זה ידענו.

שרון רופא אופיר: אוסאמה, זה לא חדש.

אוסאמה סעדי: לא, זה חדש.

שרון רופא אופיר: מה זאת אומרת?

שרון רופא אופיר: על זה כל הדיון.

אוסאמה סעדי: לא.

אוסאמה סעדי: ההצעה הממשלתית המקורית שהובאה לכנסת עדיין הייתה בתוך תוקף המנדט של הוועדה המיוחדת.

אוסאמה סעדי: לכן, באו וביקשו הארכה שלישית.

אוסאמה סעדי: עכשיו מקימים את הוועדה מחדש.

וליד טאהא: נכון, אוקי.

וליד טאהא: כי פקע התוקף.

אוסאמה סעדי: זה נושא חדש.

וליד טאהא: בסדר, אתה טוען שזה נושא חדש.

וליד טאהא: אוקי.

אוסאמה סעדי: לגבי 2(ד) עם כל המינוי והמשקיפים.

רעות בינג: זה בסעיף 2 בפסקה (2)(ב).

אוסאמה סעדי: זה לא היה בהצעת החוק הממשלתית המקורית.

אוסאמה סעדי: זה נושא חדש.

וליד טאהא: זה סעיף שהציעה הוועדה.

וליד טאהא: גם בנימין התנגד לו.

וליד טאהא: אתה כמו בנימין, מתנגד לו?

אוסאמה סעדי: לא, אני לא מתנגד.

אוסאמה סעדי: אני רוצה שלושה חברים.

אוסאמה סעדי: זו ההסתייגות שלי.

שרון רופא אופיר: זו הסתייגות, זה לא נושא חדש.

אוסאמה סעדי: לא, אבל אני אומר - זה נושא חדש.

שרון רופא אופיר: אז מה הנושא החדש?

וליד טאהא: לא.

וליד טאהא: הוא אומר שזה לא היה.

וליד טאהא: אז עכשיו אתה אומר שכל החוק לא היה.

אוסאמה סעדי: זה הנושא החדש הראשון.

אוסאמה סעדי: כל החוק לא היה.

וליד טאהא: אתה אומר - יש נושא חדש גדול ונושא חדש קטן.

אוסאמה סעדי: אני מבקש להעלות את זה לוועדת הכנסת.

וליד טאהא: אז הנושא החדש הקטן - אחרי התיקון שאנחנו הצענו, שחבר ומשקיף מבין השלושה ימונו.

וליד טאהא: אתה טוען עדיין שזה נושא חדש.

וליד טאהא: בסדר.

וליד טאהא: אוקי, זכותך.

וליד טאהא: אז אתה אמרת את זה בעל פה או שאתה צריך להביא לנו משהו כתוב?

אוסאמה סעדי: לא, זה בעל פה ואני עובר לוועדת הכנסת.

וליד טאהא: טוב.

וליד טאהא: אז לאה תפנה בשם הוועדה לוועדת הכנסת כדי לבקש דיון על נושאים חדשים.

וליד טאהא: שני נושאים חדשים בחוק.

שרון רופא אופיר: זה אומר שאין סיכוי שיהיה מחר דיון.

שרון רופא אופיר: אחרי המליאה ביום חמישי בשתיים בצהריים.

וליד טאהא: נשארו שתי הסתייגויות שלא הצבענו.

אוסאמה סעדי: לא, אבל יש נוסח שיכול להיות שאני אסיר את זה.

אוסאמה סעדי: אני בינתיים מבקש לא להצביע על זה.

שרון רופא אופיר: אז מתי אתה רוצה שנצביע על זה?

אוסאמה סעדי: אחרי שיחליטו.

אוסאמה סעדי: יכול להיות שזה מוסכם.

וליד טאהא: הרבה דיברו ועדיין לא סיכמנו על נוסח, אז אפשר להשאיר את זה להצבעה אחר כך, תומר?

תומר רוזנר: כן, בוודאי.

וליד טאהא: אוקי, אז נרשום לנו שלא הצבענו על שתי ההסתייגויות האחרונות של אוסאמה.

וליד טאהא: בכל זאת צריך להיות נוסח שלא מאפשר לוועדה לתכנן לאחרים מה שבא לה.

וליד טאהא: אז צריך נוסח כזה.

וליד טאהא: אני דורש אותו, זה לא אוסאמה.

וליד טאהא: זה גם הרעיון של כל הנושא הזה, שהיא תתקיים ותתפתח אבל לא תכפה כלום על האחרים ולא תפגע כמובן באחרים.

וליד טאהא: אז אנחנו נתראה מחר בוועדת הכנסת על טענה לנושאים חדשים, ואחרי זה נראה איך ילך סדר הדיון.

וליד טאהא: אני רוצה בזה לסיים ולהודות לכל המשתתפות והמשתתפים.